Finantziaketa publikoak ikastolen gastuen bi heren estaltzen ditu | Aldizkaria\nIKASTOLA 231 > elkarrizketak > Finantziaketa publikoak ikastolen gastuen bi heren estaltzen ditu\nFinantziaketa publikoak ikastolen gastuen bi heren estaltzen ditu\nHeldu den urteko aurrekontuetan ere sare publikoak jasotzen duenaren erdia izango du itunpekoak\nIkastolok derrigorrezko hezkuntzaren doakotasuna defenditzen dugu, baina helburu horrek urrun segitzen du errealitate izatetik.\nIkastolok derrigorrezko hezkuntzaren doakotasuna defenditzen dugu, baina helburu horrek urrun segitzen du errealitate izatetik, Hego Euskal Herriko administrazioek itunpeko sareari ematen dioten finantzaketa ere urrun dagoelako sare horrek behar duenetik. Horregatik, ikastolok derrigorrean behar ditugu urtero familiek egiten dituzten ekarpenak.\n“Hezkuntzako gastu pribatuaren datuek —hezkuntzako gastu osoaren ehuneko gisa— islatzen dute zer ekarpen egiten dioten erakunde pribatu guztiek, funtsean erabiltzaileek edo haien familiek, orotariko ikastetxeen eta hezkuntza-zerbitzuen finantzaketari. Irakaskuntza guztien osotasunean, Unibertsitatean izan ezik, egindako gastu pribatuaren osagaia Euskal Autonomia Erkidegoan % 21,5ekoa izan zen 2014an, Espainian % 12,4 izan zenean eta Europan, batez beste, % 6,8 izan zenean. Euskal Autonomia Erkidegoko datuak irakaskuntza pribatuaren proportzio handia islatzen du, baita itunek ikastetxe horien irakaskuntzaren % 66 estaltzen dutela ere”.\nBaieztapen hori ez dugu ikastolok egin; Euskadiko Eskola Kontseiluak aurten argitara eman duen txostenean dator. Sare publikoak eta itunpekoak oso antzeko pisua dute Euskal Autonomia Erkidegoko hezkuntza sisteman; lehenak Haur Hezkuntzatik hasi eta Batxilergoraino eta Lanbide Heziketaraino, ikasleen %50,8 ditu, eta bigarrenak, berriz, %49,2. Finantzaketan, ordea, desberdintasun handia dago: itunpeko sareak jasotzen duena halako bi jasotzen du sare publikoak.\nNafarroan ere antzera dira gauzak. Egia da sare publikoak pisu handiagoa duela hezkuntza sisteman, matrikulatutako ikasleen %68,6 biltzen baititu, eta itunpekoak %31,4. Dirua banatzerako orduan, ordea, antzera dabil: sare publikoan ikasleko 5.202 euro inbertitzen ditu Foru Gobernuak, eta itunpekoan, berriz, 3.272 euro. Unitateko, berriz, sare publikoak 102.000 euro jasotzen ditu, eta itunpekoak 80.000. Datuok Nafarroako Eskola Kontseiluak emanak dira, 2016ko aurrekontuak aintzat hartuta.\n2019ko aurrekontuetan, berdin\nEzin esan, ordea, egoerak hobetzeko bidea duenik. Aitzitik, urteotako joerari eutsiko diote 2019rako Eusko Jaurlaritzak prestatu dituen aurrekontuek, Eusko Legebiltzarrean zuzenketarik ez baldin badago, eta ez da halakorik aurreikusten. Begirada azkar batean ikusten da titularitate desberdineko ikastetxeen finantzaketan dagoen desoreka.\nGastu hauetan zuzenean etapa bakoitzean Hezkuntza Sailak bere aurrekontuetan gastatzen duen dirua dago, ez dira kontuan hartu Hezkuntza Sailaren beste gastu orokorrak: bekak, euskara sustatzeko laguntzak, egiturazko gastuak,Berritzeguneak ….\nEta hau dena, derrigorrezko etapetan ikasle kopurua antzekoa izanik bi sareetan.\nZer esanik ez, 0-3 etapan. Etapa honetan askoz ere nabarmenagoa da aldea. Sare publikoan etapa honetan 0 eta urte 1 bitarte dituzten haurrak eskolatzen dira, bost mila ikasle inguru; itunpeko sarean, berriz, 13.000 haur eskolatzen dira (Udal Haur Eskolak barne). Bada diruen banaketan, sare publikoak ikasle bakoitzeko 9.500 euro inguru jasoko ditu, eta itunpeko sareak, berriz, 2.250 euro inguru.\nBaliabiderik gabe, ezin programa berriak martxan jarri\nIkastolen Elkarteko zuzendari nagusi Jose Luis Sukiak hedabideetan berriki azaldu duen moduan, aurtengo urtean, arrazoi ezberdinak direla medio (PISA probak, Auto-diagnostiko probak, atzerritar jatorriko ikasleen eskolatzea, … ), Hezkuntza Sailak publikoki azaldu du egoera zuzentzeko programa ezberdinak martxan jartzeko borondatea (irakurketa planak, IKTen erabilera, euskara sustatzeko programa, orain inklusiorako proposamena, … ). “Baina datorren urteko aurrekontuetan programa hauek guztiak martxan jartzeko ez da aurreikusi euro bakar bat ere, sare kontzertaturako behintzat. Ezin dira programa berriak martxan jarri baliabiderik gabe”, salatu du.\n“Hala ere, ikastoletan, behintzat, guretzako eta Euskal Herrian hezkuntza sistema propio bat eratzeko giltzarriak diren programak martxan jarriko ditugu, eta horretarako, berriro ere, gurasoei ekarpenak eskatu behar badizkiegu, horrela egingo dugu. Eta, zehazki, atzerritar jatorria duten ikasleen gaian, bere momentuan adierazi genuen bezala, beka sistema propioarekin jarraituko dugu”, gaineratu du Sukiak.\nMezua ere badu EHIko zuzendariak Hezkuntza Sailarentzat eta zenbait eragilerentzat: “Hau dena esan ondoren, mesede bat eskatu behar diegu: Hezkuntza Sailak programa horietarako behar diren baliabideak jartzen ez dituen bitartean, ez eskatu guri ezinezkoa dena, alegia kuotarik ez kobratzea”.\nIkastolen Elkarteak egindako azken agerraldian esan zuten kuotak kobratzen zituztela eta kobratzen jasoko dituztela, datuok esku artean edukita: “Gure gurasoak kontziente dira beren seme-alaben heziketaren garrantziaz, eta prest daude irakaskuntzarako 40-50 euro ordaintzeko hilean, jakinda, gainera, zati bat elkartasunera bideratzen dela. Eta bateren batek ezin badu, beti bezala tresnak jarriko ditugu bideratu ahal izateko”.\nSare publikoak eta itunpekoak oso antzeko pisua dute Euskal Autonomia Erkidegoko hezkuntza sisteman (%50,8 eta %49,2). Finantzaketan, ordea, desberdintasun handia dago: itunpeko sareak jasotzen duena halako bi jasotzen du sare publikoak.\nNafarroan ere antzera dira gauzak. Dirua banatzerako orduan, sare publikoan ikasleko 5.202 euro inbertitzen ditu Foru Gobernuak, eta itunpekoan, berriz, 3.272 euro


Buleuterion - Wikipedia, entziklopedia askea.\nBuleuterion, Akrai, Sizilia\nBuleuterion (grezieraz βουλευτήριον) Antzinako Greziako arkitekturako eraikuntza mota bat da. Bertan poliseko agintariak edo kontseilua, bule deitua, biltzen zen. Esan daiteke gaurregungo udaletxearen eta legebiltzarraren aurrekaria zela. Hiriaren arabera, eraikin honen izena alda zitekeen. Hala, Mesenen sinedrion zen, eta Nisan gerontikon.\nBuleuterion eraikinaren tipologia hasiera batean megaron motakoa bazen ere, denboran zehar moldatu egin zen areto hipostilo laukizuzena edo karratuaren egitura ohikoa garatu arte, K.a. V. mendearen amaieran. Prieneko buleuteriona da hoberen kontserbatu dena.


Seibol – Tropela.eus bloga\n2015eko Frantziako Tourra azken txanpan sartu da. 5 etapa geratzen dira Tourra amaitzeko, eta Pariseko etapa kenduta, beste 4 etapek bere mamia izango dute. Alpeek betidanik izan ohi duten presentzia edukiko du aurtengo edizioak ere, 4 etapa mendatetsu izango dugularik aurtengo urtean. Lehen etapa hau, bigarren atseden egunaren biharamunean dator, eta denok gogoratzen dugu lehen atseden egunaren ostean zer gertatu zen La Pierre-Saint-Martingo etapa hartan, beraz etapa garrantzitsua izan daiteke.\nTourrak aurrera egin ahala, ikusi da Froomen (SKY) agintea ez dela hain nabarmena eta Movistarreko gizonak behin baina gehiagotan ikusi ditugu arazotan jartzen britainiarra. Alpeetan azken lehia ikustekotan gara. 4 egun geratzen direlarik, egunero bilatuko dute Froomen (SKY) aldetik ahulguneren bat, eta egoera honek etapa politak eskainiko digu. Contadorren (TCS) aldetik ere balentriaren bat edo beste espero dugu, urrutiko eraso batekin talde estrategia bilatuz, baina hori beste etapa batean izan beharko da. Duda gabe, sailkapen nagusiko txirrindularien arteko lehia ikusiko dugu, bai podiumerako lehia, baita top10-erako lehia ere. Continue reading “Aurre analisia: 17. etapa: Digne-les-Bains / Pra Loup (161 km)”\nBidaltzailea:Seibol 2015-07-21 Hemen argitaratua:Aurre analisia, Frantziako Tourra, TxirrindularitzaEtiketak: Bardet, Contador, Froome, Gesink, Nibali, Quintana, ValverdeUtzi iruzkina Aurre analisia: 17. etapa: Digne-les-Bains / Pra Loup (161 km) bidalketan


Itziar Ircio - Eusko Legebiltzarrako hautagaia - EAJ - PNV\nNire izena Itziar Ircio da eta Murgian bizi naiz, duela 48 urte jaio nintzen herrian. Familia ere bertan osatu dut. Nire familia eta ni neu betidanik egon gara haraneko bizitzan inplikatuta, bertako jardueretan, jaietan, tradizioei eusten… Landa eremuan beharrezkoa den inplikazio horrek udalerriko hainbat elkarte eta taldetan modu aktiboan parte hartzera eraman nau.\nEuskadirekiko eta, bereziki, Zuiarekiko dudan grinak politikara jauzi egitera bultzatu ninduen 2003an, Zuiako Udaleko zinegotzi gisa. Ordutik eta orain arte, udalerriaren ongizatearen, garapenaren eta aurrerapenaren alde lan egiteko aukera izan dut. Zinegotzi izateaz gain, enpresa pribatu bateko administrazio sailean lan egiten dut.\nIrakurtzea, familiarekin gure paisaia ikaragarriez gozatzea eta gure bailaratik paseatzea gustatzen zait. Nola ez, hemen ohikoa dugunez, edozein ospakizun aprobetxatzen dut konpainia onean mahai baten inguruan gozatzeko.\nEuskalduna naizenez eta sentitzen naizenez, ekonomikoki, autogobernuan, ongizatean, elkartasunean eta berdintasunean aurrera egiten jarraituko duen Euskadi nahi dut. Nire ustez, Iñigo Urkullu lehendakaria da, zalantzarik gabe, helburu horiek gauzatzeko eta datozen lau urteetan Euskadi gidatzeko aukerarik onena.\nGure herriarekin, gure tradizioekin eta gure hizkuntzarekin konprometitutako emakumeak behar ditu Euskadik. Guztiontzako etorkizun komuna eta emankorra bilatzen duten emakumeak


GOT: "Amazon. Borrokak badu errentarik" : Oarsoaldeko Hitza\nGOT: "Amazon. Borrokak badu errentarik"\nGrupo Oarsoaldea Taldeko Kepa Olaiz eta Joxe Iriarte 'Bikilak' logistika zentroa udalerrian ez ezartzearen gaineko balorazioa egin dute.\nAmazonek ez du Oiartzunen zentro logistikorik ezarriko. Berriki jakinarazi du enpresak 2020. urtean martxan jarritako proiektua bertan behera gelditu dela, eta horren harira balorazioa egin dute Kepa Olaiz eta Joxe Iriarte Bikilak, Grupo Oarsoaldea Taldea GOT-en izenean. “Kalean egindako lanak bere fruitua eman du”.\nOiartzungo eta inguruko merkataritza alorreko eragile asko izan dira Amazonen planen aurka aritu direnak azken hilotan, eta horien artean egon da GOT. Jeff Bezosen erraldoiaren asmoen berri izan zutenetik elkarretaratzeak bultzatu ez ezik, merkatariekin batera zenbait propaganda iniziatiba jarri dituzte martxan, eta lortu dute Oarsoaldeko lau udalbatzek euren desadostasuna agertzea, mozio baten bitartez.\n“Ez da ahaztu behar”, nabarmendu dute, “era guztietako eragileak batu garela lanketa honetan: ekologistak, sindikatuak, dendariak… eta aipatzekoa ere Oarsoaldeko instituzioek (udalek) alfonbra gorria jarri ez izana horrelako proiektu baten aurrean”. Zoriontsu agertu da GOT azken berriekin eta borrokatzeak emaitzak dakartzala aldarrikatu dute.\nLorturikoa pauso handi bat bada ere, Amazonen aurkako borrokan irmo mantentzera deitu du taldeak: “Amazon olagarro handi bat da, zeinak langileek esplotatzeaz eta ingurugiroa kaltetzeaz gain, produktu askoren banaketaren merkatua bere egin nahi duen. Horregatik lanean jarraitu beharko dugu halako multinazionalen aurka eta bertako merkataritzaren alde!”\nErlazionatutako edukiaOiartzungo proiektua bertan behera utzi du Amazonek


216 langabetu uztailean - Usurbil - Noaua.eus\n216 langabetu uztailean\nNoaua Aldizkaria 2019-08-27 11:06\nEkainetik uztailera bi langabetu gehiago zenbatu ditu, guztira 216, Estatuko Enplegu Zerbitzuak Usurbilen. 2014an erregistraturiko 385 langabetuen zifra hartatik urrun gara halere. Erregistraturiko kontratu ia denak aldi baterakoak izaten segitzen dute. Eta emakumezko langabetu gehiago izan arren, gizonezko gehiago kontratatzen dira.\nEkainean baino bi langabetu gehiago, guztira 216 zenbatu zituen Estatuko Enplegu Zerbitzuak uztailean Usurbilen. Haietatik 120 emakumezkoak ziren, 96 gizonezkoak. Gehienak, 122, 45 urtetik gorakoak eta 136 zerbitzuen sektorekoak. Buruntzaldean ere gorantz egin du, 83 langabetu gehiago zenbatu dituzte eskualdean eta 518 gehiago baita Gipuzkoan.\nErregistraturiko lan kontratuei dagokienean, Usurbilen guztira 482 lan kontratu hitzartu ziren uztailean, ekainean baino 85 gehiago. Ia denak, 431, aldi baterako eta 338 zerbitzuen sektorean. Usurbilek gizonezkoak baino emakumezko langabetu gehiago izaten segi arren, uztaileko 482 lan kontratuetatik 251 gizonezkoenak izan ziren, 231 emakumezkoenak.\nUsurbil: 216. Buruntzaldea: 2.934. Gipuzkoa: 29.315.\n25-44 urte artean: 29.\n25 urtetik behera: 6.\n25-44 urte artean: 51.\n45 urtetik gora: 63.\nAurretik lanik gabe: 13.\nAldi baterakoak: 431 (232 gizonezko, 199 emakumezko).\nZerbitzuen sektorean: 338.\nSexuaren arabera: 251 lan kontratu gizonezkoenak, 231 emakumezkoenak.


Oburu - Wikipedia, entziklopedia askea.\n42° 56′ 53″ N, 2° 21′ 42″ W / 42.94798611°N,2.36158889°W / 42.94798611; -2.36158889Koordenatuak: 42° 56′ 53″ N, 2° 21′ 42″ W / 42.94798611°N,2.36158889°W / 42.94798611; -2.36158889\nMendi hau, Urkilla mendilerroan dagoen hirugarren mendirik garaiena da. Malkorra mendiaren bikia da. Bi hauek, 1.190 metrora dagoen lepo batek bereizten ditu. Oburu, tontorreraino, pagadiz estalita dago.\nArriolatik edo Gordoatik abiatzen da, ohiko bideetako bat. Arriolatik abiatuta, Narbaixako zerra osatzen duten lehen muinoak igaro behar dira, Ezkarzarana lepotik, eta Malkorraren magalera igo Urkitzako lepo bikoitzaren bila, mendebaldean dagoen Napar Basoko Punta eta Obururen artean. Gordoatik, Arriolatik doan bidera joan daiteke, baina Malkorrako labarra ere har daiteke, Burdinkurutz lepora heltzeko\nBeste bide bat, Arantzazutik doa. Hemendik, lehenik, Urbiarantz abiatu behar da. Urbiako jatetxetik, Lazkaolatzara abiatu behar da. Mendebaldetik Petrinaitz inguratuz, eta Lengokoaitzen azpitik igaroz, Burdinkurutz lepora heltzen da. Hemendik heltzen da tontorrera, bidearen ezkerrean dagoena.\nArantzazutik joanda, badago aurrekoa baino bide hobe bat, mendilerroko basorik zabalenetako bat eta hoberen kontserbaturikoetako bat ezagutzea ahalbidetzen duena. Arantzazutik, Urbiaranzko bidea hartu behar da, baina, goraxeago dagoen aparkalekuan, Urkullu errekarantz jaitsi behar da. Haizpitarte bat zeharkatu behar da, Gazteluaitzen magalean, eta Iturrigorrin sartu behar da. Bidea jarraitu behar da, Zurkuntz lepora doan desbideraketa eskuinetara utziz. Handik gutxira, Arbelgaizto urtegira heltzen da. Handik gutxira hasten da Oburuko bidea, pagadia igarotzen duena, Burdinkurutz lepora eta Urkitza leporako bidean.\nOrriaren azken aldaketa: 3 martxoa 2019, 15:58.


Ze olatu onak egiteko surf – Independentea\nEuskararen baztertze, iraungitze eta azpiratze prozesua politikoa, kolektiboa, planifikatua eta indarrez burutua izan dela ukatzen duena ez da politika linguistiko eraginkorra diseinatzeko gauza izango.\nBaikortasun itsua / Yumikrum\n2021ko otsailak 21\nEuskararen endekapena, edo espainolak euskara herdoiltzeko duen ahalmena. Amona eta biloba eskutik helduta zeuden itsasoaren aurrean, umeak xalo-xalo esan zionean: «Amona, begira ze olatu onak dauden egiteko surf». Ifrentzua irudikatu nuen berehala: «Abuela, mira que olas tan buenas para surf hacer». Entzungo balu halakorik, ziur nago amonak umea zuzenduko lukeela, edota eskolan salaketa aurkeztu, ea zer erakusten dioten.\nIzan ere, herri menderatua gara, eta hizkuntza ere menderatua daukagu, zorrotz kontrolatua dauka botere hegemonikoak, bere hedapena galarazteko. 1512. urtea klabea da: Nafarroaren konkista ondoren, euskarari garatzeko ahalmen guztiak moztuko zaizkio. Batetik ordezkapen demografikoaren hasiera markatuko du, Gaztelako agintari eta kolonoak Nafarroara etorriz, eta bestetik ordezkapen instituzionalak hizkuntza ordezkapena ezarriko du Nafarroako eliteetan. Euskara debekatua izango da bere lurraldean.\nJohannes Gutenberg-ek 1440an asmatu zuen inprenta sekulako autopista bilakatu zen Europan hizkuntzak zabaltzeko, euren soberania mantendu zuten herrialdeetan. Bizkor hasi ziren denak gramatikak argitaratzen, hizkuntza hedatzeko bermea eskaintzen baitzuten. Espainolek berehala atera zuten eurena, 1492an Antonio Nebrijaren gramatika ezaguna. Euskararen lehen gramatika laurehun urte ondoren iritsiko da, Francisco Ignacio Lardizabalen eskutik, 1856an. Tartean dago Manuel Larramendiren El imposible vencido, baina ez zuen irakaskuntzarako balio. Lau mende gramatikarik gabe, ia sei mende eskolarik gabe; erraz esaten da. Inprentara eramandako lehen euskal liburua Bordelen atera zen, euskara bere lurraldetik deserriratua zegoelako.\nJoan Mari Torrealdaik lan eskerga egin zuen eraso historiko hauek dokumentatzeko, eta euskalgintzan daukan ongi merezitako ospea ahaztu gabe, nago nahiko irakurketa pobrea egin dugula gure historia linguistikoaz. Hau oinarritu da, batez ere, premisa oker batean, poema ospetsu hartan jaso zena: hizkuntza bat ez da galtzen ez dakitenek ikasten ez dutelako… Bada, hizkuntza nagusiek justu horixe egin dute, ez dakitenei ikasarazi, hizkuntza propioa kendu eta bortxaz arrotza sartu. Horrela iritsi dira dauden lekura. Munduaren historia, gaur egun nagusi diren hizkuntza horien inposizio etengabe eta kriminalaren historia luzea da; nonahi dira adibideak, mende guztietan daude barreiatuak.\nIdatzi ez zen poemaren bigarren zatiak erantzun behar lioke zergatik utzi zioten euskaldunek euskara hitz egiteari. Hiru dira funtsezko arrazoiak.\nBata, koertzio judiziala: milaka lege idatzi eta eraman dira praktikara euskararen aurka zazpi mendetan, erraz esaten da; aldiz, espainolaren aurkako lege bakar bat ere ez duzue aurkituko Euskal Herriko epaitegietan.\nBigarrena, debeku unibertsala: bost mendeotan eskolan ezin izan da normal irakatsi, kasik 1960ko hamarkadara arte, ikastolen bitartez. Honek sortu duen konplexu sorta bizi-bizirik dago oraindik ere gure inkontzientean.\nHirugarrena, espainolak eskaintzen dituen abantailak: hura jakiteak elitean sartzeko promesa dakar, lan hobea lortzekoa, soldata hobeak, eskailera sozialean gora egiteko aukera. Horregatik da erakargarria. Jakinduria sakonaren promesa dakar berarekin, kultura unibertsalarena. Balio du sozio-ekonomikoki hobeto bizitzeko.\nHau lortzeko, noski, espainol hiztunek estatu baten babesa daukate, euskal hiztunek haren menpekoa den erregimen autonomiko eskas bat baino ez dutenean. Konstituzioak espainola derrigorrezko egiten du, eta euskara hautazko. Honek esan nahi du zuri euskaraz erantzuteko obligaziorik ez daukala inork. Hizkuntza bat erabiltzeko askatasuna ez da existitzen besteak hizkuntza horretan erantzuteko derrigortasunik ez badu. Hori are gehiago bermatuz, hedabideen kobertura izugarria dauka espainolak, eta lurraldetasunaren eskaintza ia infinitua, espainolarekin bisita ditzakezun nazio sorta erakargarria.\nDesoreka hain da nabaria, halako kaltea egiten dio euskarari, non hori ezkutatzea, hori ez balego bezala jokatzea pentsamendu arrazionalaren aurkako irain bat iruditzen zaidan. Desoreka hau ez dugu guk sortu, ezarri egin digute Espainiak eta Frantziak okupazio militarren bitartez, eta okupazio horiek bermatu dute euskararen aurkako kanpaina etengabea, gaur egun ere dirauena, apur bat mozorroturik bada ere. Askatasun sentsazio bat ematen digute, konkistaren ahanztura dakarrena, subordinazioan eroso gaudela. Baina oso gutxi behar da Espainiaren eta Frantziaren espiritu suntsitzailea berpizteko. Bi estatu euren ahalmen errepresibo guztiarekin hizkuntza baten aurka: nola mantendu daiteke euskara askatasunean eta berdintasunean bizi dela, bere jario soziala erabaki indibiduala dela?\nDesorekak min izugarria egiten digu: derrigortuak gaude espainolez hitz egitera, bere erabileraren dentsitateagatik, botere hizkuntza delako, zerbitzuak lortzeko ezinbesteko baldintza, eta konstituzio batean inposatzen zaigulako. Espainola legea da; frantsesa legea da; euskara… apur bateko erabilera uzten zaion anomalia.\nEuskararen baztertze, iraungitze eta azpiratze prozesua politikoa izan da, kolektiboa, planifikatua eta indarrez burutua. Eta euskararen ezartzea, irautea eta gailentzea prozesu politikoa da, kolektiboa, indarra erabiliz ere burutu beharrekoa. Suntsiketaren indarra ilegitimoa bazen, berrosatzeko indarra guztiz legitimoa da. Kike Amonarrizek zioen BERRIAn, 2015ean: «Euskararen normalizazioa bada helburua, arrisku batzuk hartu beharra dago eta derrigorrezkoa bilakatu behar du esparru nagusietan, batez ere administrazioan eta botere guneetan. Hizkuntzaren normalizazio prozesuak aurrera egingo badu, atxikimendua eta derrigortasuna konbinatu behar ditu euskarak». Bistan da konbinazio horren bigarren atala ahantzarazi digutela gaur.\nGure aurrekoek ez zioten hitz egiteari uko egin, behartu egin zituzten alde askotariko presio eta bortxa erabiliz. Diagnostiko hau ukatzen duena errealitatetik kanpo dago, eta ez da politika linguistiko eraginkorra diseinatzeko gauza izango.\nHauxe eskatu nahi nioke euskararekiko interes benetakoa edo azalekoa duen orori: izan zaitezte zientifikoagoak zuen diagnostikoak egiteko orduan, eta ez kokatu eztabaida honetan elkarbizitzaren ideologia asimetrikoa, asimilazioaren beste oin bat besterik ez dena. Errealitatearen ezagutzak salbatuko du euskara, eta ez baikortasun anti-historikoak.\nBerrian estreinakoz argitaratua 2020-12-06


Louvencourt - Wikipedia, entziklopedia askea.\nFrançoise BOURDON (2014-2020)\n50° 05′ 38″ N, 2° 29′ 57″ E / 50.093888888889°N,2.4991666666667°E / 50.093888888889; 2.4991666666667Koordenatuak: 50° 05′ 38″ N, 2° 29′ 57″ E / 50.093888888889°N,2.4991666666667°E / 50.093888888889; 2.4991666666667\nAuthie, Acheux-en-Amiénois, Arquèves, Bus-lès-Artois, Léalvillers eta Vauchelles-lès-Authie\nLouvencourt Frantziako udalerria da, Somme departamenduan dagoena, Hauts-de-France eskualdean. 2013an 263 biztanle zituen.\n2007an Louvencourt udalerrian erroldatutako biztanleak 263 ziren. Familiak 100 ziren, horien artean 24 pertsona bakarrekoak ziren (24 bakarrik bizi ziren emakumeak eta 24 bakarrik bizi ziren emakumeak), 32 seme-alabarik gabeko familiak ziren, 32 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 117 etxebizitza zeuden, 98 familiaren etxebizitza nagusia ziren, 10 bigarren erresidentzia ziren eta 10 hutsik zeuden. Etxebizitza guzti hauek 115etxeak ziren. 98 etxebizitza nagusietatik 87 bere jabearen bizilekua ziren, 7 alokairuan okupaturik zeuden eta 4 doan lagata zeuden; 2 etxek bi gela zituzten, 10 etxek hiru zituzten, 22 etxek lau zituzten eta 64 etxek bost zituzten. 92 etxek euren parking plaza propioa zuten azpian. 41 etxetan ibilgailu bat zegoen eta 47 etxetan bat baino gehiago zituzten.\nLouvencourt udalerriko biztanleria-piramidea 2009an .\n2007an lan egiteko adina zuten pertsonak 149 ziren, horien artean 106 aktiboak ziren eta 43 inaktiboak ziren. 106 pertsona aktiboetatik 99 lanean zeuden (53 gizon eta 46 emakume) eta 7 langabezian zeuden (3 gizon eta 4 emakume). 43 pertsona inaktiboetatik 17 erretiraturik zeuden, 10 ikasten zeuden eta 16 "bestelako inaktibo" gisa sailkaturik zeuden.\n2009an Louvencourt udalerrian 101 unitate fiskal zeuden, 257 pertsonek osaturik. Pertsona bakoitzeko diru-sarrera fiskalaren mediana urteko 15.435 euro zen.\n2000. urtean Louvencourt udalerrian 17 nekazaritza-ustiategi zeuden, 960 hektarea erabiltzen.\nVauchelles-lès-Authie (2,0 km)\nBus-lès-Artois (3,1 km)\nAcheux-en-Amiénois (3,2 km)\nArquèves (3,4 km)\nSaint-Léger-lès-Authie (3,7 km)\nBertrancourt (4,0 km)\nWikimedia Commonsen badira fitxategi gehiago, gai hau dutenak: Louvencourt\nOrriaren azken aldaketa: 27 otsaila 2019, 06:25.


AMASA-VILLABONA 2018-01-05 10:51\nAparailu berriak jarri dituzte Olaederra kiroldegian\nDuela egun batzuk, joan zen urrian Amasa-Villabonako Udalak onartutako inbertsioen plana aplikatuz, Olaederra kiroldegiko gimnasioan kirola praktikatzeko aparailu berriak ipintzeko lanekin amaitu da: bi bizikleta estatiko, spinning egiteko lau bizikleta, step-erako bi aparailu eta oinetarako bi pisu-makina, hain zuzen:\nAmasa-Villabonako Olaederra kiroldegiaren ikuspegia.\nUdaleko ordezkariek jakinarazi dutenez:\nElementu berri horiek martxan daude jadanik, eta kiroldegiko arduradunekin nahiz erabiltzaileekin beharrak aztertu ondoren erosi dira, 18.000 euroko gastua suposatu dutelarik. Hala ere, eta materiala Kirolzer enpresa kudeatzailearen bitartez egin izanari esker, aparailuen prezioan %40a aurreztea lortu da.\nUdaletik azpimarratu nahi da Olaederra kiroldegiari dagokionez jarraituko den lan-ildoak bi ardatz nagusi izango dituela: alde batetik, etengabeko hobekuntza-prozesu batetan oinarrituz zerbitzuen kalitatea mantentzea, eta bestetik, Kirolzer S.A.rekin erosketa konpartituko kudeaketa indartzea. Ibon Ariznabarreta (EAJ) kiroletako zinegotziaren esanetan, "horrela kalitatea hobetzea lortuko dugu herriarentzako kostu gutxiagorekin. 2016an inbertsio garrantzitsua egin genuen eta orain gure konpromisoa indartzen dugu".\nAzken aste hauetan Kirolzerrek kiroldegira sartzeko txartelak berritu ditu eta gainera, segurtasun-baldintzak hobetzeko eta istripuak ekiditeko, bi neurri hartu dira: lehenik eta behin, eta Udalaren aurrekontuaren kargura, larrialdietarako ateak aldatu dira; bigarrenik, adingabeek nahitaez bazkide-txartela aurkeztu beharko dute gimnasiora sartzeko.\nEuskaraldiarekin jolasean Malkar Astialdi Taldearekin batera


Norberaren datuen erabilerari buruzko baldintza orokorrak eta babes politika\nMesedez, irakurri arretaz erabilera baldintza hauek, web gune hau usatu aurretik. Web gune hau erabiltzeak esan nahi du erabiltzaileak inplizituki aitortzen duela baldintzak onartzen dituela. Baldintzekin ados ez bazaude edo dudaren bat baduzu, arren eskatzen dizugu web gune hau ez erabiltzeko eta bertan ez erregistratzeko.\nGipuzkoako Urak-en egoitzaren helbidea da Portuetxe 16, 1. – Blanca Vinuesa eraikina, 20018 – Donostia eta harremanetan jar zaitezke web orri honekin zerikusia duen edozein gaitarako.\nGipuzkoako Urak www.gipuzkoakour.eus domeinuaren jabea da.\n2. Zer da Gipuzkoako Urak-en web gunea\nOrain zauden www.gipuzkoakour.eus web gunea da Gipuzkoako Urak sortutako espazio interaktiboa, bere produktuen eta zerbitzuen inguruko informazio gehiago emateko.\n3. Web gunearen jabetza eta erabilera murrizketak\nWeb gune hau Gipuzkoako Urak-ena da. Marka, domeinu izen eta jabetza intelektualaren gainerako eskubide guztiak Gipuzkoako Urak-enak dira. Hori horrela, bertako eduki bat bera ere ezin da lagatu, kopiatu, erreproduzitu, kargatu, bidali, transmititu, banatu edo ustiatu, inolaz ere. Dena den, web orria eta horko edukiak erabili ahal izango dira, orriaren eta edukien xedeetarako eta deskargak eta kopiak bakoitzaren erabilerarako bakarrik erabiliko dira; baldintza hauetan adierazitako erabilera bakarrik emango zaie. Hori errespetatu ezean, Gipuzkoako Urak-en autore eskubideak eta gainerako jabetza eskubideak hausten dira. Edukiak aldatzea eta erabiltzen badira hemen baimenduta ez dauden beste helburu batzuetarako, Gipuzkoako Urak-en autore eskubideak eta gainerako jabetza eskubideak hausten dira. Erabilera baldintza hauen arabera, debekatuta dago hemen aipatutako edukiak beste web edo sare informatikoren batean erabiltzea.\nErabilera baldintza hauek indarrean izango dira web gunean aldatzen ez diren bitartean eta Gipuzkoako Urak eskubidea izango du eduki horiek edozein unetan aldatzeko edo kentzeko, aldaketa horiek web orrian bertan agertu behar dutelarik.\n5. Datuen babes politika\nwww.gipuzkoakour.eus web orriaren helburu nagusia da Gipuzkoako Urak-en zerbitzuen eta jardueren berri ematea.\nGipuzkoako Urak bere gain hartzen ditu norberaren datuen babesaren inguruko betebehar legalak, bereziki hauek:\nNorberaren datuak dituen fitxategia edo tratamendua izatea.\nDatu bilketaren xedea.\nEgiten ditugun galderen izaera: borondatezkoak edo derrigorrezkoak.\nDatuak lortu izanaren edo ukatu izanaren ondorioak.\nNorberaren datuak eskuratzeko, zuzentzeko, ezeztatzeko eta datu horien aurka egiteko eskubidea erabiltzea, e-mail bidez gurekin harremanetan ipinita: lopd@gipuzkoakour.eus.\nDatuen tratamenduaren arduradunaren edo, egonez gero, horren ordezkariaren nortasuna eta helbidea.


Jaulnay - Wikipedia, entziklopedia askea.\nJaulnay Frantziako udalerria da, Indre eta Loira departamenduan dagoena, Erdialdea-Loira Harana eskualdean. 2013an 252 biztanle zituen.\n46° 56′ 54″ N, 0° 24′ 51″ E / 46.9483°N,0.4142°E / 46.9483; 0.4142Koordenatuak: 46° 56′ 54″ N, 0° 24′ 51″ E / 46.9483°N,0.4142°E / 46.9483; 0.4142\nBraslou, Faye-la-Vineuse, Luzé, Marigny-Marmande, Razines, Mondion, Saint-Christophe eta Saint-Gervais-les-Trois-Clochers\n128 (%50.2) 130 (%51)\n2007an Jaulnay udalerrian erroldatutako biztanleak 252 ziren. Familiak 108 ziren, horien artean 32 pertsona bakarrekoak ziren (16 bakarrik bizi ziren gizonak eta 16 bakarrik bizi ziren emakumeak), 36 seme-alabarik gabeko familiak ziren, 28 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 150 etxebizitza zeuden, 107 familiaren etxebizitza nagusia ziren, 26 bigarren erresidentzia ziren eta 17 hutsik zeuden. 147 etxeak ziren eta 3 apartamentuak ziren. 107 etxebizitza nagusietatik 86 bere jabearen bizilekua ziren, 20 alokairuan okupaturik zeuden eta 1 doan lagata zegoen; 1ek gela bat zuen, 2 etxek bi zituzten, 25 etxek hiru zituzten, 39 etxek lau zituzten eta 41 etxek bost zituzten. 76 etxek euren parking plaza propioa zuten azpian. 44 etxetan ibilgailu bat zegoen eta 54 etxetan bat baino gehiago zituzten.\nJaulnay udalerriko biztanleria-piramidea 2009an .\n2007an lan egiteko adina zuten pertsonak 149 ziren, horien artean 113 aktiboak ziren eta 36 inaktiboak ziren. 113 pertsona aktiboetatik 101 lanean zeuden (57 gizon eta 44 emakume) eta 13 langabezian zeuden (4 gizon eta 9 emakume). 36 pertsona inaktiboetatik 18 erretiraturik zeuden, 8 ikasten zeuden eta 10 "bestelako inaktibo" gisa sailkaturik zeuden.\n2009an Jaulnay udalerrian 108 unitate fiskal zeuden, 260 pertsonek osaturik. Pertsona bakoitzeko diru-sarrera fiskalaren mediana urteko 15.444 euro zen.\n2007an zeuden 6 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 1 eraikuntza enpresa zen, 2 ibilgailuen saltze eta konpontze enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Jaulnay udalerrian 18 nekazaritza-ustiategi zeuden, 1.020 hektarea erabiltzen.\nRazines (4,1 km)\nSaint-Christophe (4,5 km)\nSaint-Gervais-les-Trois-Clochers (5,3 km)\nMondion (5,6 km)\nFaye-la-Vineuse (5,6 km)\nLeigné-sur-Usseau (5,9 km)\nAzken aldaketa 21 otsaila 2021(e)an, 19:28(e)tan\nOrriaren azken aldaketa: 21 otsaila 2021, 19:28.


Gasolina eta gurpil erreen usaina Garaia Berrikuntza Gunean, aste bukaeran - Arrasate - 2015-09-26 - Goiena.eus\nGasolina eta gurpil erreen usaina Garaia Berrikuntza Gunean, aste bukaeran\nJokin Bereziartua Lizarazu 2015-09-24 10:22\nAuto bat ziztu bizian, iaz Markuleten egindako erakustaldian.\nA + Gas marka arrasatearrak, Mondragon Unibertsitateko Login Lan kooperatibarekin elkarlanean, bigarren urtez antolatu du autoen erakustaldia. Iaz Markuleten egin zuten eta aurten Garaia Berrikuntza Gunean izango da, aste bukaera honetan.\nData –iaz uztailean egin zen– eta leku aldaketaz gain, Time attack deritzon diziplina izango da aurtengo nobedade nagusia; proba horretan 12 pilotuk hartuko dute parte, eta denborak neurtuko dizkiete. Erlojuaren kontrako proba hori hilaren 26an izango da, goizean zein arratsaldean. 20:00ak aldera amaituko da proba berezia.\nAsteburu osorako plana\nAntolatzaileek asteburu osorako egitaraua prestatu dute aurten. Irailaren 26an 09:30ea irekiko dute txosna eta auto klasikoen zein gaur egungoen erakusketa ere jarriko dute. 10:00etan Time attack probarako entrenamenduak hasiko dira. Irailaren 27an ere ez da gasolina eta gurpil erreen usainik faltako, izan ere, denbora mugarik gabeko erakustaldia izango da, 16:30ean hasita. Lehenago, 12:00etatik 14:00etara, irteera egingo dute Arrasatetik eta inguruko herrietatik. Bi egunetan umeendako ekitaldiak ere izango dituzte, 11:00etatik 14:00etara.


Bilboko Udalak 6 milioi euro bideratu ditu kirol instalazioak hobetzera - Deia\ndeia.eus 08.01.2020 | 12:31\nBilbao Kirolaken logoa daraman tapiza, Bilboko kiroldegi batean. Bilboko Udala\nBilbao Kirolaken logoa daraman tapiza, Bilboko kiroldegi batean.\nBILBO. Iaz, 2019an, Bilboko Udalak 6 milioi eurotik gora erabili zituen Bilbao Kirolaken barruan dauden kirol instalazioetan hobekuntzak egiteko eta egoera egokian zeudenak ondo mantentzeko.\nJarduketen artean, estalkiak eraberritzea, espazioak girotzea, komunak berritzea, makineria berria eta kirol-materiala erostea nabarmentzen dira, besteak beste. Arraun Pabiloian eta udal futbol zelaietan ere jardun da.\nItxaso Erroteta Gazteria eta Kiroleko zinegotziaren hitzetan, "Bilboko Udalak urtero inbertsio-ahalegin handia egiten du uriko kirol-instalazioak mantendu eta hobetzeko". Zinegotziak gaineratu duenez, "gure konpromisoa kirola sustatzea da, pertsona guztientzako bizimodu osasungarriaren ohitura gisa, jarduera fisikoa garatzeko modu berrietara egokitutako espazio eroso eta kalitatezkoak ahalbidetuz".\nBilboko Udalak, Bilbao Kirolak erakundearen bidez, zenbait motatako hobekuntzak egin ditu udal kiroldegi guztietan:\nArtxanda: igerilekuko klimatizazioa berritzea eta kardio makina berrien hornidura fitness gimnasioetan.\nSan Mames: Obra amaitzea, kirol-materiala eta edukiera kontrolatzeko hornidurak, suteen aurkako sistemak eta komunikazio-ekipoak.\nDeustu: komunak berritzea eta kardio makina berrien hornidura fitness gimnasioetan.\nSan Ignazio: erabilera anitzeko gela modernizatzeko material berria, orain arte bakarrik San Mamesen eskaintzen ziren jarduerak ahalbidetzeko: esekidurako entrenamendua eta Aerial pilates.\nErrekalde: 26 bizikleta indoor hornitzea, bideomarkatzaile berri bat instalatzea, Bilbao Kirolak ez baitzuen bat ere, eta erabiltzaileen segurtasuna hobetzen duten hainbat baranda ere jarri dira instalazioetan.\nTxurdinaga: ikasteko gelaren eraikineko estalkia eraberritzea. Haren azpian daude kanpoko igerilekuetako aldagelak, kafetegia eta aipatutako ikasgela. Estalki berritu horrek hobetu egiten du eraikinaren babesa ezbehar klimatologikoen aurrean, eta handitu egiten du isolamendua. Gainera, basket eta minibasket saski berriak erosi dira eta kardio makina berrien hornidura fitness gimnasioetan.\nZorrotza: kiroldegiko estalkia eraberritu dute, eta eraikin nagusiaren eta hockey eta gimnasio pabiloiaren arteko kanpoaldeak estali dituzte. Gainera, erabiltzaileen segurtasuna hobetzen duten hainbat baranda ere jarri dira.\nMiribilla: materialak berritzea, 26 bizikleta indoor erosita, eta erabilera anitzeko gelan beste ekipamendu batzuk berritzea, orain arte San Mamesen bakarrik eskaintzen ziren jarduerak ahalbidetzeko: esekidurako entrenamendua, Aerial yoga eta beste batzuk berriak, esaterako fit barra. Kardio makina berrien hornidura fitness gimnasioetan\nCasilla: Pilates aretoa klimatizatzea eta soinu-ekipoak berritzea. Baita, Barra fit jarduera berria ezartzeko aukera ematen duen kirol materiala berritzea ere.\nAtxuri: soinu-ekipoak berritzea.\nEra berean, Mallonako B futbol zelaiko belar artifiziala berritu da, Artxandako futbol zelaietako ikasgeletan wifi sarea jarri da, eta Ibarsusiko zelaiaren inguruko hesia berritu da. Gainera, Udal Arraun Pabiloian aldageletako altzariak hobetu, kirol material berria jarri eta karbono zuntzezko batel berria erosi da.\nUdal Arraun Pabiloian aldageletako altzariak hobetu dira, kirol-material berria jarri zaio eta karbono-zuntzezko batel berri bat erosi da, batez ere txikienak entrenatzeko, klubeko harrobiko taldeak sustatzen laguntzeko.\nGainera, inbertsioaren zatirik handiena, ia 3,8 milioi euro, instalazioen eta bertako zerbitzuen kalitatea mantentzeko inbertitzen da (garbiketa, elektrizitatea, lorezaintza zerbitzua, belar artifizialaren mantenua, besteak beste).


Bi bilduma berri Maison&Objet-n presentatuak!\nHeldu den astean, bi bilduma berri aterako ditugu Alki-rekin Pariseko Maison&Objet feria garaian!\nKuskoa Bi kadira Alkirentzat sortu eta bost urtera, Iratzoki&Lizasok bioplastikozko aulkiaren bertsio arindu bat sortu dute. Bertsio hontan metalezko estruktura fin batek du kuskoa atxikitzen. Horretarako, tresna berezi bat garatu behar izan da forma hori kuskoarekin ezkontzeko. Brontze eta erdoil koloreek, akaberen sorta aberastu dute aulkiari dotorezia-ukitu bat emanez.\nEz dugu aukerarik izan azken urtean stand asko diseinatzeko edo diseinu feria askotara joateko. Gertaera horiek laster berriro gertatuko direlakoan, hemen dituzu azkenaldian diseinatu ditugun standetako batzuk.\nAkaba-rentzat estanda diseñua\nAkaba-k Balentziako Habitat ferian parte hartzeko, haien estanda diseñatzea galdetu digute. Huna hemen argazki batzu. Gure Xoko taburete altu eta apalak Gune mahai batzuen inguruan ikusten ahal ziren.\nRadio Kulturan elkarrizketa\nHuna hemen gure elkarrizketa bat nun esplikatzen dugun guretzat zer den diseñua, enpresekin dugun lan egiteko modua, edo gure sortzeko prozesua…\n10 minututik lekora da gurea:\nAlki x Oberstudio\nPariseko ondoan den Saint-Ouen herrian gertatutako ebentu batentzat diseñatutako eszenografiaren irudi batzu. Alki eta OberSurfaces-en arteko kolaborazioarentzat antolatua izan zen erakusketa hori.\nMarotte tailer zaharraren superfizia xoko ttiki batzuetan zatitu ginuen, bakoitzean Alki-ren azken altzari bildumak eta OberSurfaces-en materialak elgarrekin erakutsiz.\nArgazkiak: Charles Seguy\nMilaneko Alki estandaren diseñua\nMilango Salone del Mobile feriarako Alki-k mezu indartsu bat ematen lagunduko zuen stand baten diseinua eskatu zigun. Lehenengo aldiz Alkik bere stand propioa edukiko zuen feria ospetsuan eta aukera paregabea zen markaren unibertsoa plazaratzeko. Kokapena oso egokia zen, sektoreko erreferentziko markaz inguratua izango baitzen eta nolabait gure ukitu desberdina ematen saiatu gara.\nLAN izeneko bulegoko aulkiaren aurkezpena izanik, lan giro goxo batean kokatu nahi genuen produktua. Gure estudio/etxolan dugun lan ingurua aproposa iruditu zitzaigun eta nolabait Milanera eramatea pentsatu genuen. Egunero ideiak sortzeko darabilgun espazio hontako hainbait objetu eraman genituen hortarako.\nHeldu den astean, bi berrikuntza aterako ditugu Milaneko feria garaian. Laster informazio gehiago!\nProiektu berri batzu erakutsiko ditugu urriaren 23tik 27ra iraganen den Orgatec 2018 ferian, Kolonian. Lankidetza berri bat ere presentatzeko parada izanen da.\nLAN bulego kadira\nHELDU kontenedore sistema\nXOKO taburete kolaboratiboak\nGUNE mahai kolaboratiboak\nEDEN 02 bulego kadira\nKLIK bilduma presentazioa\nBosc-entzako Caparràs besaulkia\nCaparràs (buru haundi Okzitaniarrez) besaulkia hotel eta lan sarrerentzat bereziki diseñatua izan da. Bata bestearen parean posizionatuak, intimitate irudipen bat sortzen dute.


Dalai lamaren zaldiak - Librería papelería Atenea\nDalai lamaren zaldiak.\nPAPER TXORIAK, SAIL URDINA\nLin Txu, hamaika urtetsuko mutikoa, Tibeteko lautadetan bizi da. Han trebatu du zaldia lasterketarik garrantzitsuena irabaz dezan. Norgehiagoka horretan, Dalai Lama mutiko adinkidea izango da agintari gorena. Bien ustekabeko topaketak aldaketa ekarriko die bai beren bizitzetan bai beren tradizio antzinakoen ikuspegietan.\nCaballos del dalai lama (edicion latinoamerica),los


Argia, 1934-07-08 | Gizartea - Ezkontzak | Argia, 1934-08-12\nErlijioa - Jaiak / Gizartea / Gizartea - Bataioak / Gizartea - Joan-etorrian / Gizartea - Ezkontzak / Gizartea - Heriotzak / Gizartea - Ekitaldiak / Kazetarien artekoak\n«Arnope» ill.— Nere sumin agurra bere ssendiari, ta Goiko Jaun altsuak bere Donoki ederrean sarituko altzuan ludi ontan ain berea izandu zuan Joxeba.\n«Arno Mendi»ren ondoren juan zaigu «Arnope»; bi gazte; Egurbide ta juan ziran bezelaxe; baño gazte oriek egin dituzten lanak agirian geratzen dira Aberri bidean.\nMutriku nere erri maite maiteko irakurleak batez ere, otoitz dagigun gazte oyen alde, ta zuk, lerro oek irakurtzen dituzun orrek ere, otoi.\nAgurtu.— Altzola'ko urak artzera etorrita emen dago antziñako euskel idazle ospatsu ta xelebria zan Otxandio'ko «Bekoleta». Oso pozik estutu genion bostekua lagun zar maite oni. Osasuna ta gentza, «Bekoleta».\nEzkontza bat.— Juan dan igandian Elgoibar'ko etxe baten izan da neska gazte polit baten esku eskatzia: beren ustetan ixilik ibilli ziran baño au idazten duanak jakin egin du.\nNeskak 23 urte ditu ta lana egiten du Alkorta'n lantegian; bizi da Errebalian Markada'ren etxetik ospital bitartian; arpegi gorrixka gorputz lerden ta gizen xamarra da.\nMutilla ez da Elgoibartarra. Bilbao'ko Banku etxe baten «enplio» oso ona daukana da. 38 urte ditu, ta oso gutxitan ikusi da emen. San Lorenzo'ko basetxe baten izena dauka bere abizenak apelliduak.\nMiss dala ta....—\narta jorran baña.\nBai orixe, alajaña. Gaurko emakume askorentzat oso egoki datorrena, batez ere «Miss» oyentzat.\nLengo batean Eibar'ko Rialto aretuan, Miss autu zuten emengo neska bat. Neskatxa ala pintura egiñ zuten «Miss»?\nJuan dan urtian bat, eta orain beste «miss» baten jabe dira Elgoibartarrak. ¡¡Zorioneko gaude!! Bai mutillak! Onelako «alajak» errian eukitzia ez da auntzen gaberdiko eztula. ¡Ez arraie pola!\nOrretxegatik emen ez degu ezer falta: janariak merkatu, lana nai aña, pintura olak... ¡onetxek bai benetan lana!\nAsarre xamar izan bear du emengo «El Liberal»eko corresponsala «Mis afición» egin ez dutelako. Ez omen dago munduan justizia'rik. Ori dek paro obrerua ta kuestión sozialen problemia arreglatzeko kaso botxornosua.\nErnio'ra.— Oso pozik irakurri degu «Iturralde» jatorraren deia Ernio mendira juateko. Ez altzaigu gertatuko azkenengo an bezela Azpeiti'n geratzia...\nDeun Iñaki.— Beti bezela aurten ere Deun Iñaki ospatu degu.\nGoizian goiz, eresbatzak, goiz-eresi eder bat juaz alaitu gaitu.\nZazpi ta erdietan izan da Batzokiko jaupa edo meza, baña parroko jaunak ez du utzi Iñaki abestutzen. Arazo onetzaz geiago ta garbiago itzegingo degu.\nEuskel-izenak.— Miren Karmele izen ederra ezarri diote Opakua'tar Bedita ziñegotzi abertzaleak eta bere emazte Elorza'tar Gerbaxe'k izan duten alabatxoari.\nAne Miren Kixtine Gurrutxaga'tar Pedro ta Lekuona'tar Josefa'k izan duten poxpolin txikiari. Zorionak.\n—Ondarrutik etorrita emen agurtu degu Arrasate'tar Trini abertzale sutsua, bere illobatxo Guruzne ta Mirentxu gaztetxuakin.\n—Bilbo'tik «Abeletxe» idazle jatorra.\n—Denporaldi bat igarotzen Gelatxo Errota palaziuan arkitzen da Aldazabal'dar Margarite bere sendiakiñ.\nParis'ko «Txinparta»ri.— Juan dan asteko ARGIA'n ikusi det zuk errurik ez dezula. Beraz errudun «T» degu? Ia ba «T» ondo egiñ zer gertare, ta zuk, «Txinparta», idatzi astero, pozik irakurriko deguta.\n—Naparrutik etorri zaigu ikerraldi bat egitera ARGIA'ko asmaketa'ren zuzendari ta idazle gorengua dan «Endoya». Emengo asmatzalliak oso ondo artu zuten, ta jarraitu «Endoya» zure lantxo oiekin ARGIA'ri on aundia egiten diozu ta.


Line Txartela - Ningbo Zhongtong elektrikoa, LTD\nTE Konektagarritasuna SL multi-milioi dolarrak teknologia global liderra da. Konpainiaren konexioa eta sentsore irtenbide gaurko mundu gero konektatutako ere ezinbestekoak dira. TE ingeniari kolaboratzen kontzeptu eraldatzeko sorkuntzak sartu - Zer da posible adimentsuak, eraginkorra eta goi-eszenikoak TE produktu eta ingurune gogorretan frogatua irtenbide erabiliz birdefinitzen. TE bezeroekin bazkide 150 herrialdetan baino gehiagotan industrien sorta zabal baten zehar. CONNECTION bakoitzean zenbatzen.\nMolex , 1938an ezarri, munduko interkonexio produktuen fabrikatzaile global handienetako bat da. Molex Produktu alanbre-to-alanbre, alanbre-to-board, eta mahai-to-board, konektoreak goiburua, backplane, terminal, telekomunikazio, ethernet, eta kable barne, baita aplikazio tresneria irtenbide berritzaileak sortzen du. Molex ahaleginak ingurumen enpresa-jarduera, produktu eta zerbitzuen eraginak gutxitzeko beren beren ingurune kudeaketa sistema, ECOCARE konpromisoaren islatuko.\nJST kableatuaren arnesa konexio bereziki diseinatutako merkatu automobilgintza segmentu sistema askotariko ematen du. JST bereizten bera eremuaren gainerako konexio-sistemak normalean industria estandarrak erlatiboa sartzen, forma eta funtzioa gainditzen eskainiz. JST en produktuak guztietan behin OEM auto line orokorrean zeharkatuz sistemaren automobilgintza aplikazio aurki daiteke. JST konexio sistema bat hautatuz arrakasta bermatzen ari zara zure diseinu eta fabrikazio-prozesuan alderdi guztietan\nHirose Electric Company konektoreak fabrikatzeko espezializatuta ditu eta elektronika sektorea garatzeko laguntzaile bat 70 urte baino gehiago izan da. Haien negozio iturri guztietako jakinduria bila eta ezagutza sartuz kalitate handiko eta eraginkortasun eusteko filosofia apala eta umila irabazi ditu Hirose bezero leialak base bat. Hirose halaber konektoreak fabrikatzeko ingurumen gaiak, hala nola ardazkide konektoreak, FFC / FPC konektoreak, eta ilara bakar eta bikoitzak konektoreak gisa konprometitua da.\nBosch Konektatutako gailuak eta Solutions , guztiz jabetzako Robert Bosch GmbH filiala, garatu eta konektatutako gailu berritzaile eta neurriko Things (IoT) Internet irtenbideak merkaturatzen. Bosch Konektatutako gailuak eta Solutions hornitzen trinkoa produktu elektronikoak eta software esperientzia gailuak egiten duten eta objektuak adimentsua eta web-gaituta.\nDelphi Connection Systems mundu ibilgailu elektriko eta banaketa-sistema elektronikoak hornitzeko, diseinuan, garapenean unsurpassed ospe bat, eta fabrikazioan konexio elektrikoa eta elektronikoa sistema eta gailu batera liderra da. 100 urte baino gehiago, Delphi ditu produktuaren errendimendua handiagoa emanez eta biharko teknologia gidatzeko bideratuta. Packard Electric zen Delphi Connection Systems-ek erosi 1995ean.\nYazaki Corporation independente automobilgintza osagaien egile 1941. urtean sortu Baita automobilgintza alanbre harnesses da, gure core produktu zein goi-kuota bat merkatu globalean denuntiatzen, fabrikatzeko metro, osagai elektronikoak eta automozio beste produktu ostalari bat garatu dugu eta erabili.\nSumitomo kableatzeko Systems teknologia superior eta produktuen kalitatea gizarte oparoa sortzeko zati bat jokatzen.\nAutomobilgintza kableatuaren harnesses, gure negozio, ibilgailu elektriko eta hibrido ibilgailu osagaiak, osagai elektronikoak eta gehiago aurrera, urtetik beharrak betetzen dituzten produktuak eskaintzen ditugu.


Bamijan probintzia - Wikipedia, entziklopedia askea.\nBamyan (en) , Kahmard (en) , Panjab (en) , Sayghan (en) , Shibar (en) , Waras (en) eta Yakawlang (en)\nSar-e Pol probintzia, Wardak probintzia eta Parwan probintzia\n244.392 (%49.3) 251.165 (%50.7)\nPersiera (Hazarera dialektoa)\nBamijan edo Bamian (Persieraz: بامیان ), Afganistango 34 probintzietako bat da, herrialdearen erdialdean dagoena. 14.175 km²-ko azalera du eta 2009ko estimazioaren arabera 404.700 biztanle zituen. Hiriburua Bamijan hiria da.\nHazarajat eskualdeko probintziarik handiena da eta biztanle gehienak Hazara etniakoak dira.\nAntzina erdialdeko Afganistandik igarotzen ziren Zetaren Bideko karabanak, Erromatar Inperioa, Txina eta Erdialdeko eta Hegoaldeko Asiaren artean salgaiak garraitzen zituztenak. Harreman horiei esker elementu greko, budista eta pertsiarrak konbinatzen zituen Arte greko-budista garatu zen. Lanik ezagunenak Bamijango Budak ziren, labarrean zizelkatutako bi estatua erraldoi (bat 55 metrokoa bestea 38 metrokoa). 2001eko martxoan talibanek bonbardatu eta txikitu zituzten irudi hauek.\n↑ berria.info: Talibanek bi buda bonbardatu zituztenekoa[Betiko hautsitako esteka]\n(Ingelesez) Bamiyan Development Community Portal\n(Ingelesez) aims.org: District Profile Bamyan\n(Ingelesez) nps: Bamiyan Province\nBand-e Amir aintzirak Bamijan probintzian\nOrriaren azken aldaketa: 30 abuztua 2021, 07:13.


Gardentasuna - PODEMOS Euskadi\nPodemos Ahal Dugu-ren iritziz, finantzen independentzia eta alderdien gardentasuna garrantzi handiko gai politikoa da, eta ezinbesteko baldintza da demokraziak behar bezala funtziona dezan.\nEz dugu zorrik.\nEz gaude finantza botereen mendean.\nGure kontuak gardenak dira.\nBenetan eraldatzaileak izateko, hauteskundeetara aurkeztu gabe agindu nahi duten horiekiko erabateko independentzia ekonomikoaren alde egiten dugu.\nEz gaude bankuen mendean ezta botere ekonomikoen mendean ere. Beste alderdi batzuek ez bezala, ez dugu zorrik inorekin, eta horrek aukera ematen digu gure lana herritarrengan eta guztion ongian soilik pentsatuta egiteko.\nGainera, banku-erakunde etikoekin lan egiteko konpromiso sendoa dugu, balioak eta munduaren ikuspegia partekatzen ditugunekin.\nGure proiektu kolektiboa eratzen duen jendeaz finantzatzen da Podemos Ahal Dugu.\nLankidetza-ekonomiaren balioetan oinarritutako finantzaketa-tresna berritzaileak eta parte-hartzaileak garatzearen aldeko apustua egiten dugu, hala nola lankidetzak, crowdfunding-ak eta mikrokredituak.\nGainera, Podemos Ahal Dugu-k ordainsari-politika bidezkoagoa erabiltzen du, gure printzipioekin eta ordezkatzen ditugun pertsonekiko hurbiltasun handienarekin bat datorrena.\nPodemos Ahal Dugu-n soldatak mugatzen zaizkie gure hautetsi guztiei, gobernuetako kideei, izendatutakoei, aholkulariei. Beren soldataren ehuneko bat ematen diote erakundeari, progresibotasunaren irizpidearen arabera: gehien irabazten duenak gehiago ematen du.\nPodemos Ahal Dugu-n, erakundeetan ikusi nahi dugun gardentasuna praktikatzen dugu. Gure kontuak publikoki argitaratzen ditugu, erraz aurkitzeko moduan eta ulergarritasun osoz, eta azken euro zertan gastatu dugun erakustera behartzen dugu geure burua.


HUTSEN ZUZENKETA, honako lege honena: «2/2016 Legea, apirilaren 7koa, Euskadiko Toki Erakundeei buruzkoa». - Toki Administrazioa - Eusko Jaurlaritza - Euskadi.eus\nAzpigaia: Ekonomia; Gobernua eta herri administrazioa; Funtzio publikoa; EAEko udalak\nHorren guztiaren ondoren, toki-eremuan herritarrei egiten zaizkien galdeketak arautzeko erregulazio zabal bat ageri da; espresuki bereizten dira "herri-galdeketak" eta bestelakoak, hala nola "sektoreko galdeketak edo lurralde-eremu mugatuko galdeketak" eta "herri-galdeketa irekiak.\nHorren guztiaren ondoren, erregulazio zabal bat ageri da toki-eremuko itaunketa hiritarren inguruan; espresuki bereizten dira "herri-galdeketak" eta bestelakoak, hala nola diren "sektoreko itaunketak edo lurralde-eremu mugatuko itaunketak" eta "itaunketa hiritar irekiak.\nUdal euskaldunetako egoera soziolinguistikoan eragina....\nUdalen egoera soziolinguistikoan eragina....\n8 artikuluan, 2016/1544 (86/24) orrialdean, euskarazko testuan, eta 2016/1544 (26/92) orrialdean, gaztelaniazko testuan,\nAurreko paragrafoan aurreikusitako txostena alkateak eskatuko du, eta osoko bilkurari horren berri emango dio. Txosten hori arlo horretan eskumena duen administrazioari igorriko zaio....\nAurreko paragrafoan aurreikusitako txostena alkateak eskatuko du, eta osoko bilkurari horren berri emango dio. Txostenaren eskaera arlo horretan eskumena duen administrazioari igorriko zaio....\n1.a) artikuluan, 2016/1544 (86/45) orrialdean, euskarazko testuan, eta 2016/1544 (48/92) orrialdean, gaztelaniazko testuan,\nToki-erakundearen organoak, beharrezkoak eta osagarriak, honako hauek adierazita: beraien titularrak (osaera), horiek betetzen dituzten eginkizunak eta horiei aplikagarri zaizkien arauak.\nToki-erakundearen organoak, beharrezkoak eta osagarriak, honako hauek adierazita: beraien titularrak, osaera, betetzen dituzten eginkizunak eta aplikagarri zaizkien arauak.\n55. artikulua Kudeaketa publikoari buruzko informazioa.\nKontratu guztiak publikoak izango dira, honako hauek adierazita: xedea, iraupena, lizitazio- eta esleipen-zenbatekoa, zein prozeduraren bidez egin den, zein bitartekoren bidez iragarri den, prozeduran parte hartu duten lizitatzaileen kopurua, esleipendunaren nortasuna, eta kontratuaren aldaketak eta luzapenak. Kontratuetan atzera egiteko eta kontratuari uko egiteko erabakiak ere argitaratu egin beharko dira.\nDatu estatistikoak sektore publikoko kontratuen legedian aurreikusitako prozeduretako bakoitzaren bidez esleitutako kontratuek aurrekontuaren gainean hartzen duten ehunekoari buruz.\nEzarritako zigorrak, hala badagokio, kontratisten ezbetetzeengatik.\nSuntsiarazitako kontratuen zerrenda. Bereziki, publiko egingo dira kontratuetan atzera egiteko eta uko egiteko erabakiak.\nKontratu txikiak hiru hilabetean behin argitaratuko dira, modu agregatuan, eta argitaratzen direnetik gutxienez 12 hilabetez emango da horien berri.\nSektore publikoko kontratuei buruzko legerian aurreikusitako prozedura bakoitzaren bidez esleitutako kontratuek aurrekontuaren gainean zenbateko ehunekoa hartzen duten adierazten duten estatistika-datuak argitaratu egingo dira.\nSinatutako hitzarmenen zerrenda, honako hauek adierazita: sinatzaileak, xedea, iraupena, aldaketak, prestazioak eta adostutako betebehar ekonomikoak halakorik baldin badago.\nSinatzen diren kudeaketa-gomendioak ere argitaratuko dira, honako datu hauek adierazita: xedea, aurrekontua, iraupena, betebehar ekonomikoak eta azpikontratazioak, berariaz aipatuz esleipendunak, esleipena egiteko jarraitutako prozedura eta esleipenaren zenbatekoa.\nEmandako diru-laguntza eta laguntza publikoak: zenbatekoa, xedea edo helburua, eta onuradunak.\nFormalizatutako kontratuak publikoak izango dira, honako hauek adierazita: xedea, iraupena, lizitazio- eta esleipen-zenbatekoa, zein prozeduraren bidez egin den, zein bitartekoren bidez iragarri den, prozeduran parte hartu duten lizitatzaileen kopurua, esleipendunaren nortasuna, eta kontratuaren aldaketak eta luzapenak. Kontratuetan atzera egiteko eta kontratuari uko egiteko erabakiak ere argitaratu egin beharko dira.\nartikuluan, 2016/1544 (86/53) orrialdean, euskarazko testuan, eta 2016/1544 (57/92) orrialdean, gaztelaniazko testuan,\n70. artikulua Herritarren partaidetzako erakundeak eta herritarren partaidetzako erakundeen erregistroa.\n4 artikuluan, 2016/1544 (86/54) orrialdean, euskarazko testuan,\nHelburu jakin batekin eta aldi baterako sortzen diren plataforma, foro eta sareek ez dute erregistroan inskribatu beharrik izango. Nolanahi ere, lege honetan araututako prozesuetan parte hartu nahi badute, aurrez jakinarazi beharko diote toki-erakundeari edo dagokion erregistroari zeintzuk diren sustatzaileak haien NANa edo identitatea egiaztatzeko dokumentua aurkeztu beharko dute, non duten jakinarazpenetarako helbidea, eta, zehazki, zer gai edo eremutan jardun nahi duten.\nHelburu jakin batekin eta aldi baterako sortzen diren plataforma, foro eta sareek ez dute erregistroan inskribatu beharrik izango. Nolanahi ere, lege honetan araututako prozesuetan parte hartu nahi badute, aurrez jakinarazi beharko diote toki-erakundeari edo dagokion erregistroari zeintzuk diren sustatzaileak, beren identitatea egiaztatzeko dokumentua aurkeztuz eta jakinarazpenetarako helbidea adieraziz, eta zehazki zer gai edo eremutan jardun nahi duten.\nartikuluan, 2016/1544 (86/55) orrialdean, euskarazko testuan, eta 2016/1544 (59/92) orrialdean, gaztelaniazko testuan,\n74. artikulua Parte-hartzea benetan gauzatzeko informazioa.\nartikuluan, 2016/1544 (86/57) orrialdean, euskarazko testuan, eta 2016/1544 (61/92) orrialdean, gaztelaniazko testuan,\n78. artikulua Ordenantzak eta erregelamenduak abiarazi, egin eta onartzeko ekimena.\nartikuluan, 2016/1544 (86/58) orrialdean, euskarazko testuan, eta 2016/1544 (62/92) orrialdean, gaztelaniazko testuan,\n80. artikulua Herri-galdeketak.\nartikuluan, 2016/1544 (86/58) eta 2016/1544 (86/59) orrialdeetan, euskarazko testuan,\n81. artikulua Sektoreko edo lurralde-eremu mugatuetako galdeketak.\nUdalerriek, gaiaren edo xede duten lurralde-eremuaren arabera, herritarren zati bati bakarrik bideratutako galdeketa bereziak egin ahal izango dituzte.\nSektoreko galdeketatzat hartzen da arazo jakin bati buruz egiten dena eta herritarren zati bati bakarrik edo udalerriko biztanleen zati bati bakarrik eragiten diona.\nLurralde-eremu bateko galdeketatzat hartzen da udalerriaren zati batean bakarrik egiten dena, dela auzo batean, dela toki-erakunde txiki batean, dela udal-barruti batean.\nGaldeketa horietarako deialdia egitea alkateari dagokio, behin osoko bilkurak gehiengo osoz onartu ondoren.\nGaldeketa horietan, gaiaren arabera, udalerrian erroldaturiko atzerritarrek eta 16 urtetik gorako adin txikikoek ere hartu ahal izango dute parte.\n81. artikulua Sektoreko edo lurralde-eremu mugatuetako itaunketak.\nUdalerriek, gaiaren edo xede duten lurralde-eremuaren arabera, herritarren zati bati bakarrik bideratutako itaunketa bereziak egin ahal izango dituzte.\nSektoreko itaunketatzat hartzen da arazo jakin bati buruz egiten dena eta herritarren zati bati bakarrik edo udalerriko biztanleen zati bati bakarrik eragiten diona.\nLurralde-eremu bateko itaunketatzat hartzen da udalerriaren zati batean bakarrik egiten dena, dela auzo batean, dela toki-erakunde txiki batean, dela udal-barruti batean.\nItaunketa horietarako deialdia egitea alkateari dagokio, behin osoko bilkurak gehiengo osoz onartu ondoren.\nItaunketa horietan, gaiaren arabera, udalerrian erroldaturiko atzerritarrek eta 16 urtetik gorako adin txikikoek ere hartu ahal izango dute parte.\nartikuluan, 2016/1544 (86/59) orrialdean, euskarazko testuan,\n82. artikulua Politika publikoei edo garrantzi bereziko erabaki publikoei buruzko toki-mailako herri-galdeketak.\nEuskal Autonomia Erkidegoko toki-erakundeek politika edo erabaki publikoei buruzko toki-mailako herri-galdeketa irekiak egin ahal izango dituzte.\nGaldeketa horiek bozketa bidez burutuko dira, baina botoa emateko epea 15 egunera artekoa izan ahalko da. Osoko bilkuraren erabaki arrazoituaren bidez erabakiko da egun horiek segidakoak izan behar duten ala ez.\nDeialdia egiten duen toki-erakundeak, bere biztanlenriaren eta lurraldearen ezaugarriak kontuan harturik, erabaki ahal izango du paperean, sistema telematikoz edo bi moduetara egitea bozketa, eta erabilgarri dituen baliabide guztiak jarriko ditu ziurtatze aldera parte hartzeko eskubidea duen pertsona orok bere ikuspuntua berme guztiekin adierazi ahal izatea.\nGaldeketaren gaia udalerriaren eskumeneko politika publiko, erabaki edo kontuetara mugatuko da. Ezin izango da galdeketarik egin diru-sarrera publikoekin lotuta dauden alderdiei buruz, salbu eta galdeketak hizpide baditu tokiko tributuei dagozkien udal-eskumeneko alderdiak.\nOrdenantzak eta erregelamenduak onartzeko prozesuetan, posible izango da horrelako galdeketak egitea jendaurreko informazioaren aldian.\nUdal-ordenantzek edo -erregelamenduek edo, halakorik izan ezean, osoko bilkuraren erabakiek bozketari, zenbaketari eta prozesuaren kontrolari eragiten dioten prozedurazko alderdiak ezarriko dituzte, bai eta izaera teknikoko beste kontu batzuk ere.\nGaldeketetako emaitzek ez dute, inolaz ere, izaera loteslerik izango toki-gobernuarentzat. Nolanahi ere, azken erabakia galdeketa irekian ateratako emaitzetatik aldentzen bada, berariaz arrazoitu beharko da zerk eragin duen erabaki hori.\n82. artikulua Toki-mailako itaunketa hiritar irekiak garrantzi bereziko politika publikoei edo erabaki publikoei buruz.\nEuskal Autonomia Erkidegoko toki-erakundeek politika edo erabaki publikoei buruzko toki-mailako itaunketa hiritar irekiak egin ahal izango dituzte.\nItaunketa horiek bozketa bidez burutuko dira, baina botoa emateko epea 15 egunera artekoa izan ahalko da. Osoko bilkuraren erabaki arrazoituaren bidez erabakiko da egun horiek segidakoak izan behar duten ala ez.\nDeialdia egiten duen toki-erakundeak, bere biztanleriaren eta lurraldearen ezaugarriak kontuan harturik, erabaki ahal izango du paperean, sistema telematikoz edo bi moduetara egitea bozketa, eta erabilgarri dituen baliabide guztiak jarriko ditu ziurtatze aldera parte hartzeko eskubidea duen pertsona orok bere ikuspuntua berme guztiekin adierazi ahal izatea.\nItaunketaren gaia udalerriaren eskumeneko politika publiko, erabaki edo kontuetara mugatuko da. Ezin izango da itaunketarik egin diru- sarrera publikoekin lotuta dauden alderdiei buruz, salbu eta itaunketak hizpide baditu tokiko tributuei dagozkien udal-eskumeneko alderdiak.\nOrdenantzak eta erregelamenduak onartzeko prozesuetan, posible izango da horrelako itaunketak egitea jendaurreko informazioaren aldian.\nItaunketetako emaitzek ez dute, inolaz ere, izaera loteslerik izango toki-gobernuarentzat. Nolanahi ere, azken erabakia itaunketa irekian ateratako emaitzetatik aldentzen bada, berariaz arrazoitu beharko da zerk eragin duen erabaki hori.\n2 artikuluan, 2016/1544 (86/61) orrialdean, euskarazko testuan, eta 2016/1544 (66/92) orrialdean, gaztelaniazko testuan,\nErabakiak hartzeko, gehiengo soila beharko du kontseiluak. Ahalegina egingo da gehiengo horretan egon daitezen gobernu-maila guztietako ordezkari diren kideak, baina lortzen ez bada, bigarren bozketan gehiengo sinplea besterik ez da beharko, erabakia baliozkoa izateko.\nErabakiak hartzeko, gehiengo soila beharko du kontseiluak.\nartikuluan, 2016/1544 (86/63) orrialdean, euskarazko testuan, eta 2016/1544 (67/92) orrialdean, gaztelaniazko testuan,\n89. artikulua Tokiko Politika Publikoen Kontseilurako eta Tokiko Gobernuen Batzorderako tokiko maila instituzionaleko kideak izendatzea.\n89. artikulua Euskadiko Tokiko Gobernuen Batzorderako tokiko maila instituzionaleko kideak izendatzea.\n4 artikuluan, 2016/1544 (68/92) orrialdean, gaztelaniazko testuan,\n... propuestas de modificación planteadas por la omisión de Gobiernos Locales de Euskadi....\n... propuestas de modificación planteadas por la Comisión de Gobiernos Locales de Euskadi....\n3 artikuluan, 2016/1544 (86/64) orrialdean, euskarazko testuan, eta 2016/1544 (69/92) orrialdean, gaztelaniazko testuan,\nToki-erakundeek berek ezinezkoa badute zerbitzuak ematea (dela bideragarritasun-arrazoiengatik, dela efizientzia- eta eraginkortasun-arrazoiengatik), ahal dela, toki-erakunde horiek partaide dituen beste toki-erakunde batek emango ditu (adibidez, kuadrillak edo mankomunitateak).\nToki-erakundeek berek ezinezkoa badute zerbitzuak ematea (dela bideragarritasun-arrazoiengatik, dela efizientzia- eta eraginkortasun-arrazoiengatik), ahal dela, toki-erakunde horiek partaide dituen beste toki-erakunde batek emango ditu.\n2 artikuluan, 2016/1544 (86/67) orrialdean, euskarazko testuan, eta 2016/1544 (72/92) orrialdean, gaztelaniazko testuan,\n... artikulu honen hurrengo paragrafoan esaten den moduan.\n... artikulu honen 4. paragrafoan esaten den moduan.\n7 artikuluan, 2016/1544 (86/70) orrialdean, euskarazko testuan, eta 2016/1544 (75/92) eta 2016/1544 (76/92) orrialdeetan, gaztelaniazko testuan,\nUdalen ordezkaritza-organoko ordezkariak udal bakoitzak izendatuko ditu...\nOrdezkaritza-organoko ordezkariak udal bakoitzak izendatuko ditu...\n3 artikuluan, 2016/1544 (86/71) orrialdean, euskarazko testuan, eta 2016/1544 (76/92) orrialdean, gaztelaniazko testuan,\nPartzuergoek, beren eskumeneko zerbitzuen kudeaketarako, zuzeneko kudeaketa edo zeharkako kudeaketa baliatu ahal izango dute, zerbitzu publikoak kudeatzeko kontratuan aurreikusitako eren bidez. Murrizketa hori ez zaie aplikatuko, ordea, lehendik sortuta dauden partzuergoei, baldin eta superabit- edo oreka-egoeran badaude edo ustiaketa-emaitza positiboak badituzte.\nPartzuergoek, beren eskumeneko zerbitzuen kudeaketarako, zuzeneko kudeaketa edo zeharkako kudeaketa baliatu ahal izango dute, zerbitzu publikoak kudeatzeko kontratuan aurreikusitako eren bidez.\n2 artikuluan, 2016/1544 (86/71) orrialdean, euskarazko testuan, eta 2016/1544 (77/92) orrialdean, gaztelaniazko testuan,\nArtikulu honetan aurreikusita ez dagoenerako, partzuergoen araubide juridikoa izango da oinarrizko legerian izaera orokorrarekin ezarritakoa eta foru-araudian jasotakoa, eta, edonola ere, administrazio publiko bati atxikita egon beharko dute.\nLege honetan aurreikusita ez dagoenerako, partzuergoen araubide juridikoa izango da oinarrizko legerian izaera orokorrarekin ezarritakoa eta foru-araudian jasotakoa, eta, edonola ere, administrazio publiko bati atxikita egon beharko dute.\nAkatsen zuzenketa: 2/2016 LEGEA, apirilaren 7koa, Euskadiko Toki Erakundeei buruzkoa.


Iruña-Veleia, SOS - - Goiena.eus\nMikel Errasti 2014-11-23 00:00\nIzenburu hau irakurtzen duenak, agian titular handi zein argigarri baten esperoan agertzen bada, ez dezala horrelakorik espero.\nHorren bila bazabiltza, hobe duzu Juan Mari Elexpuru bergararrak honen inguruan eginda dauzkan artikuluetara jotzea.\nNire asmoa gai honek sortzen didan haserrea adieraztea da. Sei urte luze dira, Iruña-Veleiako grafitoak faltsuak izan daitezkeen akusaziopean ondorioz, epaiketa baten sartuta dagoela. Sei urte luze, non, grafitoak egiazkoak ez direla frogatu nahian, instrukzio penalerako egin diren frogetan, ikuspegi zientifikotik harturik, akats larriak egin dituzten eta susmagarria den gardentasunik gabe jokatu denean. Profesionaltasun falta ala nahita egindako utzikeriaren ondorioz?\nBitartean, akusaturik agertzen den Eliseo Gil-ek ezin du bere errugabetasuna frogatu eta bere burua defendatzerik ez du bere lan profesionala publikoki zalantzan jarri denean.\nHorregatik, egoera hau irmoki salatu guran eta Eliseo Gil-i hain beharrezkoa duen elkartasuna eskaintzeko, azaroaren 22an, larunbata, kontzentrazioa egingo da, 12:30ean, Gasteizko Andre Maria Zuriaren plazan.\nOharra: nire ustez, gauzak ez dira kasualitatez gertatzen. Denak dauka zentzu bat. Hasieran, gure iragana, kultura eta ohiturak barregarri uzten eta zokoratzen saiatzen dira, eta, azkenean, inongo errurik ez daukaten haurtxo batzuei elektrizitatea mozten bukatzen dute euskaraz ikasi ez dezaten, Ziburuko ikastolan gertatu den bezala.\nMikel Errasti Legazpia


Free chat Igreja Nova. Ausazko arrotz doan txateatu berehala Igreja Nova tik.\nFree chat Igreja Nova\nOngi etorri Chatroulette Igreja NovaEdozein lekutan, munduko pertsona aleatory bat konektatzeko. Chatroulette Igreja Nova dezakezu honako aukeren artean aukeratu:- Guztiak pertsona mota Igreja Nova doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nIgreja Nova hirien zerrenda:


Giro ederrean joan da Euskararen Eguna Zubietan - Malerreka - Erran.eus\nGiro ederrean joan da Euskararen Eguna Zubietan\nTtipi-Ttapa 2018-10-15 09:00\nEgun handia larunbata izan bazen ere, ostiralean ere bigarren eskuko azoka solidarioa eta beste zenbait ekitaldi izan zituzten\nOstiraleko bigarren eskuko azoka solidarioarekin hasi zen, herriko trikiti eta pandero joleek musikaren giroz herriko bazterrak. Guztiok elkartearentzat 240 euro lortu zituzten, eta soberan gelditu ziren arropa eta jolasak Paris 365 elkartera eramanen dituzte. Bazkari autogestionatuaren ondoren, pintxo lehiaketaren tartea izan zen. Bederatzi pintxo aurkeztu ziren eta denak oso goxoak bazeuden ere, Lourdes Elizaldek eraman zuen lehenengo saria. Argazkiak: Izaskun Zubialde\nPintxo lehiaketako epaimahaia –Eva Elizalde, Arantxi Diez eta Ines Gereka– dastaketa lanetan ari zen bitartean, estalpean, Euskaraldiaren aurkezpena egin zen, Iker Gorosterrazu eta Alix Gerekaren eskutik. Jende dezente hurbildu zen aurkezpenera eta bertaratu zen jendeak izena emateko aukera izan zuen, bertan emandako orrietan eta web orria erabiliz. Ondoren, pintxo poteoa egin zen eta 20:00 aldera, estalpean berriz, mikro ipuinen irakurketa eta sari banaketa egin ziren. Estalpea jendez bete zen. Lehenengo urtea izan da lehiaketa hau antolatu dena eta guztira zortzi lan aurkeztu zituzten.\n9 urte bitarteko bi: Eñaut Babaze eta Oskia Elizalde\n10-12 urtekoak hiru: Uxue Santesteban, Aratz Elizalde eta Maialen Mendiburu\n13-16 urteko bakarra: Jone Indakotxea\n16 urtetik gorakoak bi: Arantxa Díez eta Txas Esparza.\nOso lan politak aurkeztu ziren eta maila altua erakutsi zuten beraien lanetan. Gainera, ozen irakurri ondoren, estalpeko paretan, lanak irakurtzeko aukera ere izan zen, bertan zintzilikatu baitziren. Epaimahaiak denak irabazle izendatzea erabaki zuen, horregatik, denentzako sariak izan ziren. Honen ondoren, Txiki barrez blai umorezko bakarrizketaren txanda izan zen, eta barre algara artean, ederki pasatzeko aukera izan zen. Jendetza bildu zuen ere ekintza honek. Gauean berriz, musaren txanda izan zen Errandonea ostatuan. Muslari trebeenak Iker Gorosterrazu eta Beñat Etxekolonea izan ziren.\nLarunbata egun handia\nLarunbat goizean herriko artisauek beraien postuak jarri zituzten plazan, eta aurten ere, guraso elkarteko postre eta egutegi postua, eta gazteek jartzen duten urdaiazpiko, tomate eta gaztaren pisuaren asmatze postua ere bertan izan ziren. Eguerdi aldera, joaldunek hartu zuten plaza eta joare soinuz bete zuten herria. Jende asko bildu zela esan beharra dago, izan ere, Zubietak bota zuen erronkaren harira, Basaburuak bere burua aurkeztu, ikusmira handia sortu zuen. Erronkan, bi taldeak berdin bukatu zuten, pareko ibili zirelako froga guztian zehar. Ondoren, sokatira saioa egin zuten eta honetan herriko gazteak suertatu ziren garaile, bi tiraldiak irabaziz. Giro ederra jarri zuten.\nPlaza bildu ondoren, muxikoak dantzatu ahal izan ziren, bazkaltzeko ordua iritsi arte. Bazkaria estalpean izan zen, eta 115 lagun hurbildu ziren bazkaltzera. Azpeitiko trikitilari joleek girotu zuten bazkaria. Arratsaldeko 18:30ean herriko artista txikien txanda izan zen eta bi abesti abestu eta dantzatu zituzten lehenik txikienak. Ondoren, koxkorrek 2 bertso ipuin antzeztu eta kantatu zituzten. Oso polita izan zen eta ekintza honetan ere, jendea ikuskizuna ikustera animatu zen. Herriari trikiti soinuarekin buelta eman ondoren, gazteek jarritako pisuen sarituak zein ziren esan zen. Urdaiazpikoaren irabazlea Kattalin Paul izan zen eta gaztarena Karmele Santesteban. Arratsalde eta gauez Oharkabe taldeak jarri zuen musika, eta gaueko ordu txikiak arte festa giroa izan zen.


Ectot-l'Auber - Wikipedia, entziklopedia askea.\nDidier DELAMARE (2014-2020)\n49° 38′ 59″ N, 0° 55′ 48″ E / 49.649722222222°N,0.93°E / 49.649722222222; 0.93Koordenatuak: 49° 38′ 59″ N, 0° 55′ 48″ E / 49.649722222222°N,0.93°E / 49.649722222222; 0.93\nEctot-l'Auber Frantziako udalerria da, Seine-Maritime departamenduan dagoena, Normandia eskualdean. 2013an 542 biztanle zituen.\n2007an Ectot-l'Auber udalerrian erroldatutako biztanleak 542 ziren. Familiak 179 ziren, horien artean 20 pertsona bakarrekoak ziren (16 bakarrik bizi ziren gizonak eta 4 bakarrik bizi ziren emakumeak), 49 seme-alabarik gabeko familiak ziren, 106 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 181 etxebizitza zeuden, 176 familiaren etxebizitza nagusia ziren, 4 bigarren erresidentzia ziren eta 1 hutsik zegoen. Etxebizitza guzti hauek 180etxeak ziren. 176 etxebizitza nagusietatik 156 bere jabearen bizilekua ziren, 17 alokairuan okupaturik zeuden eta 2 doan lagata zeuden; 3 etxek bi gela zituzten, 17 etxek hiru zituzten, 54 etxek lau zituzten eta 101 etxek bost zituzten. 148 etxek euren parking plaza propioa zuten azpian. 65 etxetan ibilgailu bat zegoen eta 100 etxetan bat baino gehiago zituzten.\nEctot-l'Auber udalerriko biztanleria-piramidea 2009an .\n2007an lan egiteko adina zuten pertsonak 336 ziren, horien artean 252 aktiboak ziren eta 84 inaktiboak ziren. 252 pertsona aktiboetatik 239 lanean zeuden (139 gizon eta 100 emakume) eta 13 langabezian zeuden (8 gizon eta 5 emakume). 84 pertsona inaktiboetatik 18 erretiraturik zeuden, 30 ikasten zeuden eta 36 "bestelako inaktibo" gisa sailkaturik zeuden.\n2009an Ectot-l'Auber udalerrian 186 unitate fiskal zeuden, 552,5 pertsonek osaturik. Pertsona bakoitzeko diru-sarrera fiskalaren mediana urteko 18.330 euro zen.\n2007an zeuden 8 komertzioetatik, 5 eraikuntza enpresak ziren eta 3 ibilgailuen saltze eta konpontze enpresak ziren.\n2000. urtean Ectot-l'Auber udalerrian 7 nekazaritza-ustiategi zeuden.\nWikimedia Commonsen badira fitxategi gehiago, gai hau dutenak: Ectot-l'Auber\nOrriaren azken aldaketa: 8 otsaila 2016, 12:34.


ETA – 27zapata\n27zapata Uzt 28\nGustatzen zait irakurtzea, gustatzen 27 zenbakia. Baina ez Gurutz gure lehengusua 32 urteko espetxe zigorrera kondenatu zuen 27 orrialdeko epaia irakurtzea. Abuztuaren 3an beteko dira 3 urte atxilotu zutenetik eta pare bat urte epaitu zutenetik. ...\n27zapata Urt 14\nPodcast Powered By Podbean Aste honek ez du krisirik izan. Ez ekonomikorik behintzat. Gasolina baino gehiago igo dira, IBEX 35a eta Europako Burtsak. Euroa ere aspaldiko partez zertxobait indartu da. Krisi ekonomikorik ez du izan ...


Olarizuko baratzeak « Hiri baratzeen bloga\nArabako zuhaitz eta zuhaixkak ezagutuz\nKategoriak: Gertaerak, Orokorra — Etiketak: Araba, Biodibertsitatea, Olarizuko baratzeak, Zuhaitz eta zuhaixkak — Galemys S.L. — 17/11/2014 8:30\nUrrian, Olarizuko baratzetan, bertako zuhaitz eta zuhaixkei buruzko tailerra ospatu zen. Landare komunitatea zer den ezagutu ondoren eta instalazioen baliabideak erabiliz, arboretoak kasu honetan, Araban topa ditzakegun baso ezberdinak aurkeztu ziren.\nBaso bakoitzari egokien zaizkion baldintzak aipatu ziren, hala nola: lur mota, hezetasuna, argitasuna, orientazioa, e.a. Aipatu ziren ere espezie desberdinek dituzten erabilerak, elikagai bezala, zura moduan, medikuntzan, herri- sineskizunekin dituzten loturak, e.a. Geihago…\nLorategi jasangarrien diseinua\nKategoriak: Orokorra — Etiketak: Olarizuko baratzeak — Galemys S.L. — 25/08/2014 9:12\nOlarizuko baratzetako uztaileko tailerrak, kontsumo eta mantentze baxua duten lorategiak edo lorategi jasangarriak zer diren eta hauek diseinatu eta martxan jartzeko kontuan hartu beharreko guztia ezagutzea izan zuen helburu. Zein da sekretua? Espezie, kokapen eta zainketa egokiak hautatzea.\nTailerrean baldintza geologiko, klimatologiko eta landaretza-baldintzei errepasoa eman zitzaien, hauek kontuan hartu behar baitira zer eta non landatu aukeratzeko garaian. Adibide praktiko gisa, landa lursail bat aisialdirako lorategi bihurtzeko proiektu erreal bat erakutsi eta aztertu zen.\nFruta-arboletako txertoei buruzko tailerra\nKategoriak: Gertaerak, Orokorra — Etiketak: Ikastaro eta tailerrak, Olarizuko baratzeak, txertoak — Galemys S.L. — 08/07/2014 8:37\nOlarizuko baratzeetan ospatutako tailer honetan txertoak zer diren, nola erabiltzen diren eta hauek arrakastaz burutzeko kontuan hartu beharreko ezaugarriak (txertoen eta txerto hartzaileen arteko bateragarritasuna, landareen kalitatea, txertaketak burutzeko garaiak, polaritatea, soldatzea eta baldintza sanitarioak, …) zeintzuk diren ikasi genuen. Horrez gain, txertaketak burutzeko beharrezkoak diren material eta tresnak ezagutu genituen eta honekin batera txerto edo patroiak nola lortu eta nola kontserbatu daitezkeen ere ikasi genuen.\nTailerraren atal handi bat txertoak burutzeko teknika eta metodo ezberdinak erakustera bideratua egon zen eta txertaketak nola egiten diren bertatik bertara ikusteko aukera izan genuen:\n* Adaxka bidezko txertaketen artean honakoak ditugu: ingelesa, hirukia, arraildura bidezkoa eta koroazkoa.\n* Ernamuin bidezko txertoen artean: ezkutuzkoa, txip bidezkoa eta xaflazkoa.\n* Eta txerto berezien artean zubi bidezkoa eta gaintxertaketa.\nTailerraren amaiera aldera, parte hartzaileok ikasitakoa praktikan jarri eta txertaketak egiteko aukera izan genuen Josu Osa tailerreko irakaslearen laguntzaz.\nKategoriak: Orokorra — Etiketak: Olarizuko baratzeak, Ortu terapeutikoa — Galemys S.L. — 23/06/2014 13:48\nBaratzeterapia modan dago, zenbait landarek pertsonen gaitasun fisiko, psikiko, kognitibo eta sozialak hobetzeko duten balio terapeutikoa dela eta. Honenbestez, geroz eta gehiago dira beren instalazioetan baratzeak ezartzen dituzten 3. adineko egoitza, osasun zentro edo integrazio sozialaren alde lan egiten duten elkarteak. Baratzeak lursailetan, laborantza mahaietan zein mugikortasun arazoak dituzten pertsonentzat egokitutako altueretan ezartzen dira.\nBaratzean lan egiteak fisikoki aktibo mantentzen laguntzen du izan ere, eremu irekietara ateratzea eta ohitura osasuntsuak geureganatzea bultzatzen baitu. Kimaketa, ureztatzea, ongarritzea etab. bezalako beharrak dituen izaki bizidun baten ardura izateak gizabanakoaren autonomia eta norberaren errealizazioa sustatzen ditu. Hazi txiki batetik landare bat nola jaiotzen den ikusteak edo barazki bat emango duen lorea hazten behatzeak ilusioa sorrarazi eta egunerokotasunarekin hausten laguntzen du. Era berean, usaindu, ukitu edo dastatzeak gure zentzumenak aktibatzen ditu. Nekazaritza ekologikokoak bezalako teknika berriak ikasteak edo nekazaritzako ezagutzak gogorarazteak geure memoria aktibatu eta egunean mantentzen laguntzen du. Zenbait kasutan, lan orientazioan ere baliagarria izan daiteke, gai honetako ezagutza eta esperientzia erraztuz. Gainera, baratze kolektiboetako erabiltzaileen artean sortzen diren harreman eta loturek askotan beren burua isolatuta ikusten duten pertsonak sozializatzeko aukera paregabea suposatzen dute.\nJarraian zenbait eredu ageri dira; Logroñon, adibidez, 250 m2-ko bi partzela dituzte, kalean bizi diren pertsonekin eta gizarte-bazterketa arriskuan dauden adingabeekin lan egiten duten elkarteei zuzenduak. Madrilen, menpekotasunen inguruan lan egiten duen elkarte batek Retiroko ortuak erabiltzen ditu. Horrez gain, hainbat hiri-baratzetan laborantza mahaiak jarri dira mugikortasun arazoak dituzten pertsonentzat edota ikusmen urriko jendearentzat egokitutakoak. Vitoria-Gasteizen adibidez, CEAk Itxaropena ( ikusmen murriztua duen jendearekin lan egiten duen elkartea) elkartearekin batera Olarizuko baratzeetan baratze-mailak eta braillez idatziriko seinaleztapena ezartzeko proiektua burutu du.\nBaratzea pertsonen osasunaren hobekuntzan parte hartzen duen tresna erabilgarria da eta norberak ekoitzitako elikagai natural eta ekologikoak eskaintzen ditu!


Amadeo Labarta, Realeko mito ezezaguna\n17 martxoa, 2017 Bideoak\nAmadeo Labarta Atotxako geranioak baino askoz ere gehiago zen. Handietako bat. Mito bat, askok ezagutzen ez dutena.\nBadira zenbait futbolari gehiago ezagutzen direnak utzi duten arrastoagatik, beren ibilbide profesionalagatik baino. Eta, dudarik gabe, Amadeo Labarta mito horietako bat da. Akaso, ezagunagoa izan zen bere geranioengatik, futol zelaian emandakoengatik baino. Baina Amadeo hori baino asko ere gehiago izan zen.\nPasai Antxon jaio zen, eta Pasaitarra taldean hasi zen futbolean jokatzen. Realaren Ligako lehen hamaikako historikoaren parte izan zen, besteak beste, Bienzobas, Marculeta, Mariscal, Cholin eta Kirikirekin batera. 1925. urtean iritsi zen Realera, eta geroztik 257 neurketa jokatu zituen bertan izan zen 11 denboralditan. Guztira lau gol egin zituen denbora horretan. Gipuzkoako txapeldun izan zen hiru alditan, eta Kopako final luzeena jokatu zuen. Horrez gain, 1928an Amsterdamgo Joko Olinpikoetan parte hartu zuen Espainiako Selekzioarekin.\nGerora, Gerra Zibilaren ondorioz, futbola utzi behar izan zuen. Gainera, begi bat galdu zuen gudan eta ezin izan zuen berriro futbolean jokatu. Denbora batez, flamenkoa kantatzen ibiltzen zen irrati eta ikuskizunetan.\nErretiroa hartu ostean, Atotxako atezain izan zen 40 urtez. Bere amarekin bizi zen futbol zelaiko lehiatilen gainean. Leihoetan geranioak eta kanario bat zituzten. Ander Izagirre kazetariak honela dio Mi abuela y diez más liburuan: “Labartaren amak Atotxako berdegunean bertan zintzilikatzen zituen alkandorak, azpiko arropa eta galtzerdiak. Frutas eta Duque de Mandasko harmailen arteko kornerrean”. Atotxako zaleek asko maite zuten.\nAmadeo Labarta, bizimodu ez ezik, Reala bere etxe bilakatu zuen pertsona.\nDonostiako danborrada eta Reala


Adunako herri eskola: 2010/12\nGeletan egindako ipuinen pelikulak (pelipuinak)\nOraingo honetan, geletan landutako ipuin batzuen grabazioak jarri dizkizuegu (beno, oraindik trikubak gelakoen bigarren zatia falta da...). Bertan "Hiru txerritxoak" ipuinaren hiru bertsio ikus ahal izango dituzue, 2 eta 3 urtekoek grabatuta. 4 eta 5 urtekoek "Dortokaren ametsa" grabatu zuten itzalak erabiliz. Kaktus gelakoek ( LH 1.2.3), Ingelesez "Doctor Dog" antzeztu zuten. Eta Trikubak gelakoek (LH 4.5.6) Josu Elberdinen "Jostailugilea" ipuin musikatua.\nGrabaketen edizioa ere Trikubak gelako ikasleek egin dute Movie Maker programarekin. Espero dugu gustukoa izatea bideo hauek. Bideoak etxetik deskargatu ahal izateko esteka ere jarri dugu, eta arratoiaren eskubiko botoiaz "gorde lotura honela" aukera erabili beharko duzue. Hala ere blogan ikusteko aukera ere baduzue. Gogoratu, egiten dituzuen komentarioekin gure lana nolakoa iruditzen zaizuen jakingo dugu.\n(Bideoa deskargatzeko egin klik hemen)\nGaia 2-3 urtekoak, Dragoi, Eskola, Haur hezkuntza, Kaktus, Trikubak\nOstiralean eguberri abestiak kantatzera atera ginen eskolako hainbat ikasle, guraso eta irakasle. Benetan egun hotza izan genuen, une batzuetan euritsua; baina guztiaren gainetik gure arteko giroa oso ona izan zen eta asko gozatu genuen bai abesten, bai opariekin eta baita pintxoarekin ere.\nUrtero bezala bi ibilbide egin ziren: bata oinez eta bestea autobusez. Bukaeran herrian elkartu ginen azken abestiak kantatzeko. Argazki batzuk ikus daitezke hemen. Norbaitek bere kamerarekin ateratakoak ere blogan argitaratzeko gogoa izango balu, mesedez, jarri harremanetan eta jarriko ditugu (izan ere gehien bat oinezkoen ibilbideko agrgazkiak baitaude).\nPasa den ostegunean, makinita eguna ospatu genuen eskolan. Ikasleek hainbat makinita ekarri zuten: psp, Nintendo DS, Playstation, Wii... Oso dibertigarria izan zen eta oso gustura egon ginen.\nGoizean goiz, makiniten erabilerari buruz solasalditxo bat ere izan genuen. Erabileraren onurak eta kalteak aztertu genituen,eta eskolan egindako inkestatxo baten emaitzak ere aztertu genituen. Makiniten eboluzioari buruzko bideoa asko gustatu zitzaigun!\nHemen ikus ditzakezue egun horretan ateratako hainbat argazki.


Ciudadanosekoak letratakoak dira\nIntentsitate handiko aste tirabiratsu honetan, umore pixka bat jarri nahi diot gaurko idatzi honi. Hain zuzen ere, Ciudadanosen ohiko jokabidearen inguruan nabaritu dudan ezaugarri batez jardungo naiz: letratakoak direla. “Zientzietakoa ala letratakoa zara?”, galdetu ohi dugu askotan; edo, “ni letratakoa naiz!”, jartzen dugu aitzakiatzat kontu zailen bati ekiteko gogorik ez dugunean.\nAtzo Albert Riverak egin behar zuen batuketa ez zen batere zaila, baina huts egin zuen. Hain zuzen ere, Pedro Sanchezi inorekin negoziatzeko duen ezgaitasuna aurpegiratzeko gogoratu zion beraiek Andaluziako Gobernuko aurrekontua adostu dutela “bi alderdiren artean”. Ez dakit nola kudeatuko duten Autonomia Erkidego bateko aurrekontua hiruraino zenbatzeko gaitasuna ez dutenek! Agian arazoa izan daiteke Vox alderdia batugai edo sumandoan sartzea ahaztu zaiela.\nEz da lehen aldia ‘laranjek’ matematika arazoak erakusten dituztela. Euskadi eta Nafarroako Hitzarmen Ekonomikoen ondoriozko kupoak direla eta ez direla ere ez dira gai kontuak ondo egiteko. Agian arazoa herritarrei azaltzerako orduan sortzen zaie, benetan diren moduan baino, kasualitatez, beraien diskurtsoari komeni zaion moduan jakinarazten dituztelako.\nAitzitik, abilagoak dira letrekin, komunikabideetako titularrak bilatzeko terminoak asmatuz. Hain zuzen ere kupoaren inguruan ‘cuponazo’ hitz-jokoa asmatu zuten, arrakasta handiz, eta asteongo presidente aukeraketa plenorako ‘Sanchezen Plana’, ‘Izuaren gela’ edota ‘Sanchezen banda’ plazaratu dituzte, ohiko diskurtsoetatik aparte zerbait bitxia behar duten medioen gozamenerako.\nRiveraren tesien arabera, ‘banda’ horrek Sanchez presidente jartzeko plana erabat lotuta zeukan. Azkenean, errealitateak gezurtatu egin zuen bere teoria hori, beste hainbatetan bezala: kupoaren zenbaketarekin, Voxekin duten harremana ezkutatzeko ahalegin lotsagabearekin edo Mutrikuko aireportuaren asmakizunarekin. Baina hori gutxienekoa da: egiak ez diezazula titular polit bat hondatu. “Ni letratakoa naiz!”\nPublicado por Jokin Bildarratz Sorron en 4:29


Euskadi • ZUZEU\nETAren aurka, ETAren bandoan\nETAren aurka, ETAren bandoan - Ez nuen sekula pentsatu ETAren jardun armaturik gabeko eszenatokian horrela sentituko nintzenik. Ez nuen sekula pentsatu ETAri hainbeste aldiz eskatutako bide arm...\nOdile Kruzeta: “EAEko hauteskundeak baino lehen ez dut uste EiTB aldatuko dutenik”\nOdile Kruzeta (1958, Eibar) gazte gazterik hasi zen kazetaritza lanak egiten, hamalau urterekin Zeruko Argian. 1982an hasi zen Euskadi Irratian lanean eta 2000. urtetik 2009ra bertako zuze...\nHara! Berti Ahern eta Tony Blair datoz Donostiara datorren astelehenean Euskal Herriko bake prozesuari bultzada ematera, eta ez da titularra espainiar hedabideetan? Hori da hori albistegarritasun iriz...\nEuskadi dastatu… eta ordaindu!\nAnne Igartiburu, Martin Berasategi eta Pedro Subijanak 10.000 eurona eraman zituzten poltsikora Euskadi bere mugetatik at ezagutzera emateko. Amaia Monterok negozio biribilagoa egin zuen, 15.000 euro...\nPolizia aniztasuna eta segurtasun kontuak\nPolizia aniztasuna eta segurtasun kontuak Banekien, oroitzen nuen, nola hemen polizia ugari zegoen... baina ez nuen uste hainbesterako zenik. Esan didatenez Donostiako EBko ministroen bileragat...\nEusko Jaurlaritzaren turismo irudi berria\nGaur aurkeztuko dute Madrilen 'Cambioaren' Eusko Jaurlaritzaren turismo aurpegi berria. Itxura berritzaile bat eman nahi izan dute, eta esparru turistikoan ere 'canbioa' gauzatu. Nola ez! Espero zite...\nUrrezko segundoak Euskadi eta Mastercard-entzat\nSegundurik garestienak dira, urteko azkenak. Lehen errentagarrienak ere bazirela zioten. Baina, gaur egun hori zalantzan jartzen da. Tarifak, ordea, ez dira jeitsi. Duela egun batzuk iragarri z...\n“Kale borroka” Madrilen: 10 polizia zauritu eta 20 gazte atxilotuta\nHogei pertsona atxilotuak izan dira, poliziari erasotzea eta kaleko mobiliarioa apurtzea egotzita. Iskanbila guzti honetan 10 polizia zaurituak gertatu dira eta horietatik bi "larri" daude, zenbat...


Miguel A. Giner Bouk idatzi du komikiaren gidoia, eta ilustrazioak Cristina Duran Costellek egin ditu.\nMaitez minduta. Cristina Duran eta Miguel Angel Giner Bou (2011). Espainiako Gobernuko Osasun, Gizarte Politika eta Berdintasunerako Ministerioa. 36 orrialde, koloretan. Interneten irakurgai: http://bit.ly/xUpVRC.\nUkabilkadarik ez da ageri Maitez minduta komikian, ezta ostikorik ere. Oihu eta irain nazkagarririk ere ez. Indarkeria zantzuak nonahi daude, ordea. Begirada bat, agindu bat, debekuak, mugak, kontrola, bikotekidearen jabetza... Genero indarkeria ez baitu soilik ubeldura batek markatzen. Tratu txarrek hamaika adiera izan dezakete, eta horiek antzeman, prebenitu eta salatzea ezinbestekoa dela erakutsi nahi du esku artean dugun komikiak. Derrigorrezko Bigarren Hezkuntzako ikasleei zuzendurik dago, eta euskaraz ez ezik, katalanez, galegoz, gaztelaniaz, ingelesez eta frantsesez ere argitaratu du Espainiako Osasun, Gizarte Politika eta Berdintasunerako Ministerioak. Hitzaurrea Miguel Lorente Acosta Genero Indarkeriaren aurkako gobernu ordezkariak idatzi du: “Komikiko protagonistak –Olivia eta Martin– edozein neska-mutiko izan daitezke. (...) Jende ezaguna, hasieran oso jatorrak diren mutilez maitemintzen diren neskak, baina ondoren haien jabe direla pentsatzen duten mutilak, neskak beraienak direla uste dutenak, beraien ondasun balira bezala”. Jabetzari buruzko zeharkako erreferentziak maiz agertzen dira komikian. Martinek, apurka-apurka, Olivia lagun eta senideengandik aldenduko du, bere planen menpe jarriko du... Komikiak indarkeriaren arrastoan jartzen gaitu, eta balio du arriskuez ohartarezteko. “Baina” bakarrak, ilustrazioen kalitatea –inportanteena mezua dela ahazterik ez dagoen arren–, eta “ekarri freskagarri puta horiek” moduko esaldi deserosoen ordez, “freskagarri ****” zentsuratzailea bezalakoak jartzea. Errealitatearen isla izan nahi duen nerabeei zuzendutako komiki batean, alferrikako baliabidea da nire ustez.


Edurne Eguino medikua da, eta pandemia nola bizi izan duen kontatu digu Altxa Burua saioan. Eguinok azpimarratu du birusa mundu guztian dagoela, baina herritarrek beren ingurukoa bakarrik ikusten dutela: "Birusa hegazkinean etorri zen, eta hegazkinean dabil oraindik ere; gure artean dago". Zentzu horretan, mundu osorako begirada izatea garrantzitsua dela dio, eta txertoaren kontuarekin kezkatuta dagoela adierazi du: "Txertoarekin kezkatuta nago: ez dakit zer gertatuko den Afrikan, Asian...".\nOsasungintzari dagokionez, adierazi du Osasunbideak "goi mailako" erantzuna eman duela, eta azpimarratu du "oso ongi" kudeatu duela pandemia. Nolanahi ere, lehen arretak ahultasunak dituela ere onartu du: "Lehen arretan, osasun-etxeetan, jendea falta zen; ez genuen 10 minutuko arreta eskaintzen pertsonako, askoz ere minutu gutxiagoko arreta eskaintzen genuen, eta hori faltan botatzen dut orain ere".\nBere iritziz, pandemiari aurre egiteko irtenbidea ez zen ZIU gehiago jartzea: "Denok dakigu zenbat urte behar diren ZIUetako erizain edo mediku bat formatzeko". Hala ere, hurrengo urteetako plangintza falta dela azpimarratu du: "Hemendik 10 urtera, nire belaunaldiko medikuak jubilatu egingo gara, eta ez dago horien guztien tokia beteko duenik". Hori dela eta, datozen urteetako plangintza egitea ezinbestekotzat jo du, eta sektore publikoko langileen egoera ere salatu du: "Gaur egun, osasungintzako eta hezkuntzako langileen kontratuak egunetakoak edo asteetakoak dira, eta langileen erdiak baino gehiagok ez du plaza finkorik; hori oso larria da".\nEguinoren iritziz, sistemak "oso ongi" kudeatu du pandemia, baina agintarien aldetik aholkuak garbiagoak izan beharko luketela dio: "Agintariek ez dute konfiantzarik izan herritarrengandik, eta konfiantza falta horretatik erantzuten du gizarteak".\nLucia Etxeberriak aztarnari gisa egin du lan pandemia osoan. Pandemia osoan zehar, asko aldatu da beren lana: "Hasieran ez zen PCR probarik egiten, horretarako materiala aillegatu zen heinean hasi ginen probak egiten, aztarnarien funtzioa zehazten".\nKoronabirusaren inguruko ezagutza zabaldu zein heinean, neurriak egokitzen joan ziren. Etxeberriak azpimarratu du COVID gaixotasuna "guztiz soziala" izan dela: "Egoera ekonomikoak, isolamenduak, heriotza tasak, langabezia tasak... Alde sozial hori ikusi dugu, isolamendu bat egiteak sufrimendu handia dakarrelako, eta ikusi dugu pertsona guztiei ez diela berdin eragiten". Zentzu horretan, adierazi du aztarnariek taktu handiz egin behar izan dutela lan: "Konektatu beharra dago telefonoaren bestaldean dagoen pertsonarekin, berak ere galdetegi nahiko bortziari aurre egin behar diolako".\nZentzu horretan, azpimarratu du buru osasunean ere eraginak izan dituela, eta hor emakumeen funtzioa oso nabaria izan da: "Familia guztiaren zaintzaz arduratzen zen emakumeak isolamenduak egin behar izateak antsietatea eragiten zien".\nJosean Villanueva Bernart Etxepareko orientatzailearekin hitz egin dugu haurrek pandemian izan duen eraginaz. Ikasturte "intentsioa" izan dela azpimarratu du Villanuevak; beldur ugari izan zituzten hasieran, ez zekitelako egoera nola kudeatu. Hala ere, azpimarratu du haurrek berehala barneratu zituztela segurtasun neurri guztiak.\nEra berean, adierazi du pandemiak lehenago zeuden jarrerak eta jokabideak areagotu egin dituela: "Onerako ala txarrerako areagotu ditu; dinamika onak zituzten familiak hobetu egin dituzte harremanak, baina dinamika txarragoak zituztenentzat zailtasunak areagotu egin dira". Zentzu horretan, gurasoen jarrerak haurrengan eragina duela adierazi du: "Gurasoek egoera ondo kudeatzen badute, haurrek ere hala egiten dute". Horrez gain, Villanuevak azpimarratu du maskarillak jendea ezagutzeko zailtasunak eta emozioen kudeaketa berbala lantzeko zailtasunak eragin dituela.\nPatxi Arriada: "Hainbat lagun deus gabe gelditu dira egun batetik bestera"\nTotem aretoan jatetxe izateaz gain, kontzertuengatik ere bada ezaguna. Pandemia iritsi zenean, harriduraz hartu zuten, eta etengabe galdetzen zioten ea zer pasatzen ari zen. "Nahiko gaizki" pasa dutela adierazi du Arriadak, eta agintariek hartu dituzten zenbait neurri "ulergaitzak" direla adierazi du: "Ez dugu ulertzen tabernaren barruan hainbat protokolo egotea, eta hemendik kanpora nahi duguna egin ahal izatea; gaizki ikusiak izan gara".\nPolizia lanak egin behar izan dituzte, eta horrek "barneko mina" eman diela nabarmendu du: "Ez da erraza gertuko pertsonei esatea zer egin behar duten". Proiektuaren gibeletik hainbat pertsona daudela nabarmendu du, eta horietako asko "deus gabe" gelditu direla adierazi du. Hala ere, aurrera egiteko gogoz daudela azpimarratu du.\nIkusi 'Altxa Burua' saioa nahieran.\nIbai Osinaga: "Pandemiako geldialdiak asko lagundu digu sorkuntzarako"\nIbai Osinaga eta Amets Aranguren Ibil Bedi taldeko kideak dira, eta sekulako arrakasta lortu dute pandemian. Pandemiaren ondoren loratu zen beren bigarren diskoa, eta hainbat kontzertu eskaini dituzte hilabete hauetan guztietan. Pandemiak beren sorkuntzan izan duen eraginaz hitz egin dugu beraiekin.


Korrikaren 22. edizioa 2022an izango da - Araba - Alea.eus\nKorrikaren 22. edizioa 2022an izango da\nErredakzioa 2020-10-16 11:30\nKorrikaren 21. edizioa Gasteizen amaitu zen 2019an. / ALEA\nKorrikaren 22. edizioa ez da 2021eko martxoan izango. Euskararen aldeko ekimena urtebete atzeratzea erabaki du AEKk, eta, pandemiaren bilakaerak ahalbidetzen badu, 2022an izango da.\nOstiral honetan, 11:30ean Donostiako San Telmo Museoan egindako agerraldian, hartutako erabakia jakinarazi dute Korrikako arduradun Asier Amondok eta AEKren koordinatzaile nagusi Alizia Iribarren: Korrikaren 22. edizioa 2022an izango da.\n2021eko martxoan ospatzekoa zen hurrengo Korrika, eta, uda aurretik, aurreikusitakoari eusteko asmoa iragarri zuen AEKk. Hala ere, pandemiak eragindako ezohiko egoerak baldintzatuta, duela hamabost egun hartu zuten jendetza batzen duen ekitaldia aurreikusitako datetan ez ospatzeko erabakia.\n"Erabaki latza da, euskararen aldeko ekitaldirik jendetsuena eta zirraragarriena ez dugulako orain izango, eta badakigulako euskararen aldeko bultzada ezin dela apaldu", adierazi dute Amondok eta Iribarrenek. Horregatik, Korrika "denek desiratzen duten baldintzetan" egitea lehenetsi dute, eta "ez ordezko eskas bat".\nEuskaltegiak babesteko unea\nKorrikaren helburu nagusietako bat AEKren euskaltegiak ekonomikoki babestea da, eta ekitaldia bertan behera uzteko erabakia "kolpe handia" izango dela ohartarazi dute. Hortaz, "inbertsioak areagotu" behar direla aldarrikatu dute: "Administrazioari dagokionez, euskaltegiei bideratutako baliabideak oraindik ez dira nahikoak, norabide egokian urratsak egin badira ere".\nOrain, 2022ko edizioaren nondik norakoak zehazteko unea izango da AEKrentzat, eta aurrerago izango da informazio gehiago. Horrekin batera, azaroaren 20tik aurrera iritsiko den Euskaraldian parte hartzeko garrantzia azpimarratu dute.


Irekia Eusko Jaurlaritza - Gobierno Vasco :: Eusko Jaurlaritzak urtarrilaren 30ean jarriko du zerbitzuan Ermuko tren geltoki berria\nEusko Jaurlaritzak urtarrilaren 30ean jarriko …\n<img src="https://www.irekia.euskadi.eus/uploads/cover_photos/51538/original/Ermua1.JPG" style="max-width:100%" alt="" />\nMartxan jartzeko ezinbestekoa izango da lau egunez zerbitzua moztea, eta egun horietan autobusekin osatuko da zerbitzua\nTunel berria zerbitzuan sartzean, ibilbidea bi minututan laburtu ahal izango da\nEusko Jaurlaritzak Ermuko tren geltoki berria zerbitzuan jarriko du datorren asteazkenean, urtarrilaren 30ean. Horretarako beharrezkoa izango da zerbitzua lau egunez moztea, larunbateko, urtarrilaren 26ko, lehen zirkulaziotik aurrera. Denbora tarte horretan, garraio alternatiboa autobusez eskainiko da. Zerbitzuak izan ditzakeen eraginei buruzko informazio guztia Euskotrenen www.euskotren.eus webgunean kontsultatu ahal izango da. Geltokia zerbitzua ematen hasten den une berean, N-634 errepidearen gaineko bide-zubi berria eta ondoko tunela ere estreinatuko dira, Bilbo-Donostia lineako 1.500 metroko trenbidean egingo den jarduketan. Bigarren trenbidearen 300 metro muntatzea, behin behineko estrukturen eraisketa eta urbanizazio lanen azken ukituak faltako dira, eta datorren udaberrian amaituko dira.\nEuskal Trenbide Sarea egiten ari den lanek nabarmen hobetuko dituzte Ermura dauden trenbide sarbideak. Trenbide bikoitzeko trazatu berri osoak 1.500 metroko luzera izango du amaituta dagoenean. Hasiera Eitzaga inguruan, Zaldibarko udalerrian, izango du, eta ia osorik joango da tunel barruko trazatua duen saihesbidetik (1.025 metrokoa), Ermuko sarreraraino. Bertan, N-634 errepidea gurutzatuko du 40 metroko bide-zubi baten bitartez, geltoki berrira iritsi aurretik. Ondoren, egungo trenbidearekin bat egingo du berriro, Izelaieta kaleko azpialdeko igarobidearen aurretik. Jarduketa horri esker, Oletxeko trenbide-pasagunea kendu ahal izango da.\nErmuko geltoki berria irisgarria da, erabat kristalezkoa, 80 metroko erdiko nasa dauka eta segurtasun handiagoa eskaintzen du, aurrekoa kurban zegoelako eta unitateetatik nasara zegoen tartea handiagoa zelako. Horrela, datorren asteazkenetik aurrera behin behineko geltokia erabiltzeari utziko zaio. Aldi batean trenen zirkulazioa trenbide bakarretik egingo den arren, horrek ez du eraginik izango zerbitzuan.\nIzan ere, geltoki berria eraikitzeko lanei esker, orain arte eskailera eta igogailu bitartez lotuta egon diren Valdespinako parkea eta N-634 errepidearen ondoko plaza bereizten zituen trenbideko ezponda kendu ahal izango da. Datorren udaberritik aurrera, aisiako bi leku horien lotura pertsona guztientzako irisgarria izango da, inolako mugarik gabe, azpialdeko igarobideari esker. Trenbidearen hiri integrazioaren beste adibide bat izango da. Inbertsioaren aurrekontua 30 milioi eurokoa da.\nTrazatu gehiena tunel barruan dago, eta haren barruan sartzen da maniobrak egiteko 120 metroko mahuka-trenbidea ere. Horrek nabarmen murriztuko ditu Ermuko herritar askori eragindako eragozpenak. Horrez gain, ibilbidea egiteko denbora bi minututan murriztuko da. Linea horretan trenbidea bikoizteak zerbitzuaren segurtasuna eta fidagarritasuna hobetzeko aukera emango du.\nErmua1.JPG 2 MB (JPG)\nTrenaren ordezko garraio zerbitzua Autobusez Ermua eta Zaldibar artean, Ermuko geltokiaren lanak direla eta